election – इंडिया बनाम भारत\nअप्रैल 27, 2019 by योगेन्द्र जोशी\nलोकसभा चुनाव 2019 – एक अनूठे ध्रुवीकरण की राजनीति\nयों तो मैंने 1957 एवं 1962 के चुनाव देखे हैं (क्रमशः करीब 10 एवं 15 साल की उम्र में), लेकिन लोकतंत्र तथा चुनावों की समझ मैंने 1967 के चुनाव और उसके बाद ही अर्जित की। 1977 के चुनावों तक मैं शायद एक पंजीकृत मतदाता भी बन चुका था। उस समय के चुनावों की परिस्थिति एवं घटनाक्रम मुझे कुछ हद तक याद हैं। उस चुनाव से इस वर्ष के लोकसभा चुनाव की तुलना और संबंधित टिप्पणी मैं अपनी याददास्त पर निर्भर करते हुए कर रहा हूं। वैसे विस्तृत एवं ठीक-ठीक जानकारी अंतरजाल पर मिल ही जाएगी।\nइस बार के लोकसभा चुनाव इस अर्थ में दिलचस्प हैं कि इसमें अपने किस्म के एक अनोखे ध्रुवीकरण की राजनीति देखने को मिल रही है। ध्रुवीकरण न जाति के आधार पर है और न ही धर्म अथवा क्ष्रेत्र के आधार पर। यह ध्रुवीकरण है प्रधानमंत्री मोदी के विरुद्ध।\nजब से क्ष्रेत्रीय दलों का आविर्भाव देश में हुआ और अपने बल पर सरकार बना सकने की कांग्रेस पार्टी की हैसियत समाप्त हो गई, विविध प्रकार के गठजोड़ देखने को मिलने लगे। ध्रुवीकरण की बातें पहले भी होती रही हैं, खासकर मुस्लिम समुदाय को लेकर, लेकिन व्यापक स्तर का ध्रुवीकरण कभी पहले हुआ हो ऐसा मुझे याद नहीं आता एक मामले को छोड़कर। ध्रुवीकरण का वह मामला था 1977 में तत्कालीन प्रधानमंत्री इंदिरा गांधी के विरुद्ध। लेकिन तब के ध्रुवीकरण और इस बार के ध्रुवीकरण में उल्लेखनीय अंतर है। इस अंतर को समझने के लिए उस काल की राजनीतिक परिस्थिति पर एक नजर डालने की आवश्यकता होगी।\nमेरे समान उम्रदराज लोगों को याद होगा कि 1960 के दशक के लगभग मध्य में जनसंख्या नियंत्रण की बात चली थी (कांग्रेस राज में)। लाल त्रिकोण (▼) और “हम दो हमारे दो” के विज्ञापन यत्रतत्र देखने को मिलते थे। योजना के परिणाम भी ठीक होंगे यह उम्मीद बनने लगी थी। लेकिन 1972 के चुनावों के बाद इस परिवार नियोजन कार्यक्रम का हस्र दुर्भाग्यपूर्ण रहा। कैसे? देखें –\n1971 के भारत-पाकिस्तान युद्ध एवं बांग्लादेश के “जन्म” के बाद कांग्रेस की स्थिति बहुत अच्छी रही। उसे 1972 के चुनावों में उल्लेखनीय सफलता मिली। किंतु देश का दुर्भाग्य कि उसी समय इंदिरा गांधी के कनिष्ठ पुत्र संजय गांधी एक गैर-संवैधानिक शक्ति के तौर पर उभरे। इंदिराजी की एक बड़ी भूल थी कि उन्होंने संजय को सरकारी तंत्र में हस्तक्षेप करने से रोका नहीं। संजय को विद्याचरण शुक्ल, नारायण दत्त तिवारी आदि जैसे नेता चाटुकार के रूप में मिल गये। संजय ने सरकारी कामकाज में दखलंदाजी शुरू कर दी। मैं मानता हूं कि संजय के इरादे बुरे नहीं थे किंतु वह अति-उत्साह एवं उतावली में थे देश को तेजी से आगे बढ़ाने में। इसके लिए विभिन्न विभागों को कठोर कदम उठाने के निर्देश दिए जाने लगे। परिवार नियोजन संजय गांधी का अहम मुद्दा था और उसे लेकर जोर-जबर्दस्ती तक होने लगी। अन्य अनेक कारण भी थे जिससे लोगों के मन में धीरे-धीरे आक्रोश पनपने लगा। उसी बीच छात्र आंदोलन भी चल पड़ा जिसकी अगुवाई जयप्रकाश नारायनजी ने की। तब इंदिराजी ने असंवैधानिक तरीके से आपात्काल घोषित कर दिया। लोगों की धर-पकड़ शुरू हुई। कुछ विरोधियों को जेल में डाला गया तो कुछ भूमिगत हो गए। 1977 में चुनाव होने थे। संजय चाहते थे कि आपात्काल को लंबा खींचा जाए, लेकिन इंदिरा जी ने चुनाव घोषित कर ही दिए (छःठी लोकसभा)।\nये उस काल का विस्तृत एवं सटीक विवरण नहीं है, किंतु इससे वस्तुस्थिति का मोटा-माटी अंदाजा लगाया जा सकता है। मैं तब लगभग 30 वर्ष का था।\nउस समय जनता काफी हद तक इंदिराजी की विरुद्ध हो गई। प्रायः सभी राजनीतिक दल इंदिरा जी के विरुद्ध लामबंद हो गये। उन सभी ने मिलकर कांग्रेस के विरुद्ध “जनता पार्टी” के नाम से नया दल बना डाला और उम्मीद के अनुरूप चुनाव में उन्होंने कांग्रेस को करीब डेड़ सौ सीटों पर समेट दिया। (जनता दल 298 सीट, कांग्रेस 153 सीट)\nदुर्भाग्य से अपने आंतरिक विरोधों के कारण “जनता” सरकार मुश्किल से दो-ढाई साल चली और 1979-80 में फिर चुनाव हुए (सातवीं लोकसभा) जिसमें इन्दिराजी 353 सीटों की “बंपर” जीत के साथ लौटीं।\nइस बात पर ध्यान दें कि कांग्रेस/इंदिराजी के विरुद्ध बनी “जनता” पार्टी अधिक दिनों तक टिकी नहीं और अपने घटकों में बिखर गई। क्यों? क्योंकि इस पार्टी का गठन परस्पर बेमेल राजनैतिक विचाराधारा वाले घटक दलों ने भेदभाव मिटाकर किया था महज कांग्रेस को हटाने के लिए। उदाहरणार्थ उसमें बामपंथी दल भी थे और भाजपा (तब जनसंघ) जैसी दक्षिणपंथी भी। लेकिन आपसी विरोध जल्दी ही सतह पर आ गया और पार्टी घटकों में बंट गई।\nआज 2019 के चुनावों में फिर से कुछ-कुछ वैसी ही राजनैतिक स्थिति देखने को मिल रही है। तब (1977 में) मुद्दा था “इंदिरा हटाओ“, और आज मुद्दा है “मोदी हटाओ”। लेकिन तब और अब में महत्वपूर्ण अंतर हैं –\n∎ (1) 1977 में अधिकांश दल महागठबंधन के बदले एक पार्टी के तौर पर इंदिराजी के विरुद्ध खड़े हो गए। पार्टी बनाने का मतलब पूर्ववर्ती अस्तित्व भुला देना। इस बार क्षेत्रीय स्तर पर छोटे-बड़े गठवंधन बने हैं। महागठबंधन अभी नहीं बना है। बनेगा या नहीं; यदि बना तो उसका स्वरूप क्या होगा यह चुनाव-परिणाम पर निर्भर करेगा। गठबंधन का मतलब है स्वतंत्र अस्तित्व बनाए रखकर एक साथ शासन चलाने की मंशा।\n∎ (2) उस दौर में इंदिराजी का विरोध नेताओं तक ही सीमित नहीं था। जनता भी आक्रोषित थी और जनांदोलन के रूप में उसका विरोध व्यक्त हुआ था। इस बार विरोध नेताओं तक ही सीमित है। जनता शान्त है और वह क्या सोचती है यह स्पष्ट नहीं। उनकी सोच चुनाव-परिणामों से ही पता चलेगा।\n∎ (3) तब देश में आपात्काल वस्तुतः घोषित हुआ था, जिससे पीड़ित होकर जनता इंदिराजी के विरुद्ध हो गई थी। इस बार आपात्काल नहीं है भले ही विपक्षी अघोषित आपात्काल की बात करते हैं। जनता उनकी बात से सहमत है ऐसा कोई स्पष्ट संकेत नहीं दिखता।\n∎ (4) 1970 के दशक के उस काल में राजनीति में इस कदर सिद्धांतहीनता नहीं थी। लेकिन आज के दौर में नेता रातोंरात एक विचारधारा त्यागकर एकदम विपरीत विचारधारा स्वीकारते हुए दलों के बीच कूद-फांद मचा रहे हैं।\n∎ (5) वैचारिक मतभेद राजनीति में सदा से रहे हैं, किंतु राजनेताओं में एक दूसरे के प्रति सम्मान का अभाव उस दौर में नहीं था। उनकी भाषा काफी हद तक शिष्ट और संयत रहती थी। लेकिन मैं देख रहा हूं कि इस चुनाव में भाषायी मर्यादा जैसे लुप्त हो चुकी है। समाचार माध्यमों से ऐसी जानकारी मिल रही हैं और निर्वाचन आयोग की कुछएक के अमर्यादित व्यवहार के विरुद्ध कदम भी उठा चुका है।\n∎ (6) मुझे जितना याद आता है जातीयता और धार्मिकता के आधार पर खुलकर वोट मांगने का चलन 1970 के दशक तक नहीं था। अब तो अनेक नेता अलग-अलग जातीय समुदायों के प्रतिनिधि के तौर पर खुलकर राजनीति कर रहे हैं।\n1977 के इंदिरा-विरोध में हुए और इस बार 2019 के मोदी-विरोध में हो रहे ध्रुवीकरण में उक्त प्रकार के अंतर मेरे देखने में आ रहे हैं।\nमुझे लगता है कि जब 1977 के गंभीर राजनीतिक परिदृश्य में चुनाव के बाद टिकाऊ सरकार नहीं बन सकी तो इस बार क्या उम्मीद की जा सकती है। अभी तो राष्ट्रीय स्तर पर ही महागठबंधन नहीं बन सका है| महत्वाकांक्षाओं के ग्रस्त क्षेत्रीय क्षत्रप क्या किसी एक का नेतृत्व स्वीकार कर पाएंगे? मोदी के विरुद्ध बहुमत हासिल हो जाए तो भी सरकार गठन की पेचदगी सुलझा पाएगा कोई?\nमुझे अपने फल-विक्रेता की बात याद आती है। उसने बारचीत में कहा था, “सा’ब हम मोदी के बदले विपक्ष को वोट तो दे दें, लेकिन ये तो बताइए कि ये सरकार बना भी पाएंगे क्या?” – योगेन्द्र जोशी\nचुनाव, निर्वाचन आयोग, भारत, राजनीति, लोकतंत्र, democracy, election, Election Commission, India, Politics में प्रकाशित किया गया\t| टैग की गईं alliance, आपात्काल, गठबंधन, ध्रुवीकरण, महागठबंधन, लोकसभा चुनाव 2019, विचारधारा, emergency, Grand Alliance, ideology, parliament elections 2019, polarization | 1 टिप्पणी\nमार्च 31, 2019 by योगेन्द्र जोशी\nमैंने पिछले कुछ दिनों जिज्ञासावश यह जानने-समझने की कोशिश की कि मोदीजी के सत्ता में लौटने की संभावना कितनी है। मेरा अनुमान या आकलन अलग-अलग मौकों तथा स्थानों पर आम लोगों से हुई बातों पर आधारित है। मेरी बात बमुश्किल 10-15 लोगों से हुई होगी, जो सांख्यिकीय (statistical) दृष्टि से अपर्याप्त है। फिर भी मुझे जो लगा वह कुछ हद तक माने तो रखता ही है।\nमैं अपने अनुभवों को कालक्रमबद्ध (chronological order) तरीके से पेश कर रहा हूं —\nदो-ढाई महीने पहले मेरे पड़ोस में एक सज्जन ने अपने नये मकान में प्रवेश किया। उस अवसर पर उन्होंने गृह-प्रवेश के पारंपरिक पूजा-सह-भोज का आयोजन किया था, जिसमें मुझे भी आमंत्रित किया गया था। उस मौके पर उनके परिवारी जनों के अलावा गांव से भी कुछ लोग आये हुए थे। उनके यहां बैठे हुए कुछ लोगों के बीच राजनीति और आगामी लोकसभा चुनावों की चर्चा हो रही थी। मैं उन लोगों की बातों को ध्यान से सुन रहा था। सभी एक बात पर सहमत दिखे, वह यह कि लोग (यानी विपक्ष के लोग) बिलावजह मोदीजी के पीछे पड़े हैं। मोदीजी को चुनाव जीतना चाहिए। मैंने सुनिश्चित करने के लिए किसी एक से पूछ लिया, “लगता है आप लोग मोदीजी को वोट देने की सोच रहे हैं। आपके गांव में क्या मोदीजी के पक्ष में माहौल है?”\nउत्तर था, “हां लगभग सभी इसी मत के हैं”। उन लोगों से बातें तो काफी विस्तार से हुईं किंतु उतना सब मुझे न याद है और न उतना सब प्रस्तुत करने की जरूरत है।\nविगत जनवरी के अंतिम सप्ताह में मेरी पत्नी एवं मैं लखनऊ गए थे एक वैवाहिक समारोह में सम्मिलित होने के लिए। पहले दिन वैवाहिक कार्यक्रम-स्थल पर रेलवे स्टेशन से जाने और दूसरे दिन वापस स्टेशन आने के लिए हमने ऊबर (Uber) टैक्सी-सेवा का प्रयोग किया था। रास्ते की एकरसता से बचने के लिए दोनों बार हमने संबंधित टैक्सी-चालक से बातचीत की और स्वाभाविक तौर पर प्रासंगिक विषय – चुनावों – की चर्चा की। चर्चा मोदीजी के दुबारा प्रधानमंत्री बनने परकेंद्रित थी। वे दोनों मोदीजी के प्रबल समर्थक निकले। वे कह रहे थे “मोदीजी जो कर रहे ठीक कर रहे हैं। उनकी योजनाओं का लाभ तुरंत लोगों को मिले यह हो नहीं सकता, कुछ समय लगेगा ही। लोगों को धैर्य रखना चाहिए।”\nवे मोदीजी की ईमानदारी एवं नीयत के क़ायल थे। इस बात पर दोनों का ही जोर था कि मोदीजी अपने घर-परिवार के लिए तो वह सब नहीं कर रहे हैं जो कि आजकल सभी दलों के मुखिया कर रहे हैं।\nदिलचस्प बात यह रही कि रात्रि द्वीतीय प्रहर में जब हम वाराणसी वापस पहुंचे और ऑटो-रिक्शा से अपने घर वापस आने लगे तो ऑटो-चालक की मोदीजी के बारे में कमोबेश वही राय थी जो लखनऊ के टैक्सी चालकों की थी। उनके विचार रखने और शब्दों के चयन में फर्क स्वाभाविक था। कुल मिलाकर हमें लगा कि वे मोदीजी की कार्यप्रणाली ठीक बता रहे थे और उनकी सत्ता में वापसी के प्रति आश्वस्त थे।\n(वाराणसी) उक्त घटना के दो-तीन रोज के बाद मैं अपने दर्जी के पास से कपड़े लेने गया। दर्जी महोदय उस समय खास व्यस्त नहीं थे और कोई अन्य ग्राहक उस समय वहां नहीं था। ऐसे मौकों पर मैं दुकानदार से थोड़ी-बहुत गपशप भी कर लेता हूं। उसी रौ में मैंने दर्जी से चुनाव की बात छेड़ी और पूछा, “इस बार किसको जिता रहे हैं वाराणसी से?” (मोदीजी का निर्वाचन क्षेत्र था 2014 में; और इस बार भी रहेगा ऐसी उम्मीद है।)\nजवाब सीधा एवं सपाट था, “मोदीजी जीतेंगे और फिर से प्रधान मंत्री बनेंगे।”\n“लेकिन मोदीजी पर विपक्ष बुरी तरह हमलावर है जो कहता है कि नोटबंदी तथा जीएसटी (GST) ने व्यापार चौपट कर दिया और श्रमिक बेरोजगार हो गए, इत्यादि-इत्यादि।” मैंने विपक्ष का तर्क सामने रखा।\n“देखिए आरोप लगाना तो विपक्ष की मजबूरी है। लेकिन नोटबंदी एवं जीएसटी से कुछ समय परेशानी अवश्य हुई होगी। परंतु यह भी समझिए कि दीर्घकालिक देशहित के लिए कष्ट तो सहना ही पड़ेगा। … सबसे बड़ी बात यह है कि मोदीजी यह सब अपने परिवार के लिए, भाई-बंधुओं के लिए नहीं कर रहे न? उनके परिवारीजन अपनी रोजी-रोटी कमा रहे हैं और मोदीजी से किसी प्रकार का लाभ लेने की नहीं सोचते हैं। ये राजनेता तो सबसे पहले अपना घर भरते हैं। देखिए कुछ तो विधानसभा, लोकसभा में सबसे पहले अपने भाई-बहनों, चाचा-भतीजों को ही पहुंचाते हैं। ठीक है क्या? मोदी ऐसा तो नहीं करते न?”\nदर्जी महोदय राजनीतिक तौर पर काफी सजग थे और वस्तुस्थिति का ठीक-ठीक आकलन करने की कोशिश कर रहे थे।\nफ़रवरी माह के अंतिम और मार्च के प्रथम सप्ताह हम राजस्थान भ्रमण पर निकले थे। हम दोनों को मिलाकर कुल छ: जने थे, सब के सब वरिष्ठ नागरिक। चुनाव की बात करना हम वहां भी नहीं भूले। जैसलमेर में मेरी पत्नी और मैं मिठाई की एक दुकान में गये। जैसा मुझे याद है दुकान के बोर्ड पर लिखा था “पालीवाल मिष्ठान्न”. खरीद-फरोख्त के साथ थोड़ी-बहुत बात भी हो गई। “इस बार केन्द्र में किसकी सरकार बनवा रहे हैं?” हमने सवाल पूछा।\nदुकान के मालिक का त्वरित उत्तर था, “मोदीजी वापस आएंगे। और भला है ही कौन? ये लोग मिलकर सरकार चला पाएंगे?”\n“लगता है आप मोदी के प्रबल समर्थक हैं।” हमने टिप्पणी की।\nउन सज्जन का सीधा उत्तर था “हम तो भाजपा वाले हैं, वोट उसी को देंगे।”\nबातचीत के बाद हम आगे बढ़ गए। एक फल वाले के ठेले पर हम रुक गए कुछ फल खरीदने के लिए। फल वाले से यों ही पूछ लिया, “कुछ ही दिनों में देश में चुनाव होने हैं। चुनाव में दिलचस्पी लेते हैं कि नहीं?”\nफल वाले ने कहा, “दिलचस्पी क्यों नहीं लेंगे भला? वोट भी डालेंगे; देश के भविष्य से जुड़ा है चुनाव तो।”\n“आप लोगों ने तो पिछले प्रादेशिक चुनावों में कांग्रेस के पक्ष में वोट डाला था। इस बार भी कांग्रेस के प्रत्याशी को वोट देंगे न?” हमने टिप्पणी की।\n“तब वसुंधराजी से नाखुशी थी प्रदेशवासियों को, किंतु मोदीजी से नहीं। इस बार उन्हीं के पक्ष में वोट पड़ेंगे।\nराजस्थान पर्यटन के दौरान हम जोधपुर भी गये थे। वहां मैं इस विषय पर अधिक लोगों से बातचीत नहीं कर पाया। परंतु एक व्यक्ति, जो कपड़ों की सिलाई की दुकान चला रहे थे, और उनके साथी से बातें अवश्य हुईं। उनकी दुकान स्टेशन के सामने की सड़क पर 300-400 मीटर की दूरी पर थी। वहां मुझे ऐसे सज्जन मिले जो मोदीजी के घोर विरोधी थे। नोटबंदी एवं जीएसटी (GST) को लेकर वे गुस्से में थे और कह रहे थे कि मोदी ने गरीबों की रोजी-रोटी छीन दी। ऐसा इलजाम विपक्ष लगाता ही रहा है।\nउन सज्जन ने मुझसे मेरा परिचय जानना चाहा । बदले में मैंने भी उनसे उनका परिचय ले लिया। संयोग की रही कि उनका जातिनाम भी मोदी ही था। मेरी आम धारणा यह रही है कि अधिकतर भारतीय अपनी जाति के लोगों के प्रति कोमल भाव रखते हैं। लेकिन यहां पर उल्टा ही हो रहा था।\nजैसलमेर एवं जोधपुर में हम लोगों को मरुभूमि के रेतीले टीलों (sand dunes) पर जीप से घूमने का मौका मिला (वहां का प्रमुख आकर्षण)। दोनों ही बार हमें मोदी-विरोध सुनने को मिला। उन जीप-चालकों से अधिक बातें करने पर पता चला कि वे मुस्लिम समुदाय से हैं। हमने महसूस किया कि धार्मिक पृष्ठ्भूमि मोदीजी के संदर्भ में अहमियत रखती है। ऐसा अनुभव अन्यत्र भी हमें हुआ।\nहम लोग जयपुर भी घूमने गए थे। वहां मुझे चुनावों के बारे में किसी से बातें करने का मौका नहीं मिला। जयपुर के दर्शनीय स्थलों को दिखाने वाले टैक्सी-चालक से अवश्य बातें हुईं। उसने बताया कि मिर्जापुर (या सोनभद्र, याद नहीं) में उसकी ससुराल है और वाराणसी से खास लगाव रखता है। उसने मोदीजी के पक्ष में ही अपनी राय रखी। संयोग से वह हिन्दू निकला।\n(वापस वाराणसी) एक दिन मैं वाराणसी में अपने घर से बमुश्किल तीन-चार सौ मीटर दूर प्रातः से दोपहर तक लगने वाली सट्टी में फल-सब्जी खरीदने गया। (सट्टी = थोक एवं फुटकर फलों एवं सब्जियों का बाजार।) मैं वर्षों से हफ़्ते में दो-तीन बार इस कार्य के लिए जाया करता हूं। कुछ फुटकर विक्रेताओं से मेरा अच्छा-खासा परिचय है और मैं उनसे आम ग्राहकों की तरह पेश नहीं आता, बल्कि उनसे थोड़ी-बहुत गुफ्तगू भी कर लेता हूं। उन्हीं में से एक से मैंने पूछ लिया, “कहिए, आपके ’मोदीजी’ के क्या हाल हैं? इस बार भी सरकार बना पाएंगे क्या?”\nप्रत्युत्तर में उसने मुझसे ही सवाल कर दिया, ” आप ही बताइए किसको वोट दें? विकल्प कहां है? विपक्ष के नेता मिलकर सरकार बना पाएंगे क्या? बना भी लें तो चला पाएंगे? कितनी टिकाऊ होगी उनकी सरकार? सबके आपने-अपने स्वार्थ हैं।”\nसब्जी विक्रेता की बातों में स्पष्ट संकेत था। मोदीजी को वोट न दें तो किसे दें?\nअब चुनाव घोषित हो चुके हैं, दलों की घोषणाएं मतदाताओं को सुनने को मिल रही हैं। कांग्रेस गरीबों को 72 हजार रुपये सालाना देने का वादा कर रही है। ऐसे वादे मरदाताओं के विचार बदल सकते हैं। परिस्थितियां बदलने पर चुनाव के परिणाम भी बदलेंगे ही।\nफिर भी मुझे लगता है कि कांग्रेस पार्टी पर्याप्त सीटें नहीं जीत पाएगी। कोई चमत्कार हो जाए तो बात अलग है। अन्य दलों का देशव्यापी जनाधार है नहीं। प्रायः सभी क्षेत्रीय (या एक प्रकार से क्षेत्रीय) दल हैं। उनमें परस्पर स्थायी सहमति एवं एकता दिखाई नहीं देती। भविष्य में सहमति बन पाएगी क्या? मुझे लगता है मोदीजी सत्ता में लौटेंगे। हो सकता है रा.लो.ग. (NDA) को बहुमत न मिले, फिर भी जोड़तोड़ करके सरकार बना ली जाएगी।\nअवश्य ही मोदीजी की सत्ता में वापसी को कुछ लोग देश का दुर्भाग्य कहेंगे। – योगेन्द्र जोशी\nनिर्वाचन, भारत, राजनीति, लोकतंत्र, सरकार, democracy, election, government, India, Politics में प्रकाशित किया गया\t| टैग की गईं 2019 चुनाव, 2019 elections, नरेन्द्र मोदी, मतदाताओं की राय, महागठबंधन, Grand Alliance, Narendra Modi, voters' opinion | 1 टिप्पणी\nमई 19, 2014 by योगेन्द्र जोशी\nनिर्वाचन आयोग की दोषपूर्ण कार्यशैली और दोहरे मतदान की संभावना\n[इस आलेख में उल्लिखित चुनाव संबंधी अनुभव का कथा रूपांतर अन्यत्र प्रस्तुत किया गया है ।]\nहाल में संपन्न लोकसभा चुनावों में वाराणसी संसदीय निर्वाचन क्षेत्र का विशेष महत्व रहा है, क्योंकि यहां से भाजपा के बहुचर्चित प्रत्याशी और देश के भावी प्रधानमंत्री नरेन्द्र मोदी चुनाव लड़ रहे थे और उनको चुनौती दे रहे थे आप पार्टी के नवोदित राजनेता अरविंद केजरीवाल, कांग्रेस के अजय राय, सपा के कैलाश चौरसिया, तथा बसपा के विजय जायसवाल । वैसे मैदान में कुल 42प्रत्याशी अपनी किस्मत आजमा रहे थे जिनमें अधिकतर वे थे जिनका नाम पहले कभी न सुना गया था और न चुनाव के बाद ही सुना गया । अज्ञात श्रेणी के ऐसे प्रत्याशी चुनाव क्यों लड़ते होंगे यह मेरी समझ मैं कभी नहीं आया । ऐसे प्रत्याशियों का योगदान चुनाव प्रक्रिया को पेचीदा बनाने के अलावा कुछ भी रचनात्मक रहता होगा यह मैं नहीं सोच सकता । वाराणसी में प्रत्याशियों की इतनी बड़ी संख्या के लिए हर निर्वाचन स्थल पर तीन-तीन इलेक्ट्रॉनिक वोटिंग मशीनों (ईवीएम) की व्यवस्था करनी पड़ी थी । ज्ञातव्य है कि एक वोटिंग मशीन में केवल 16बटनों का प्रावधान रहता है । मैं समझता हूं कि मतदाताओं को मशीन पर अपने मनपसंद प्रत्याशी का नाम/चुनाव-चिह्न खोजने में अवश्य दिक्कत हुई होगी ।\nसुना जाता है कि चेन्नै में भी 42प्रत्याशी चुनाव लड़ रहे थे । अवश्य ही ऐसे “फिजूल”के प्रत्याशी चुनाव की गंभीरता का सम्मान नहीं करते और संविधान द्वारा प्रदत्त चुनाव लड़ने की आजादी का मखौल उड़ाते हैं । आयोग और देश की विधायिका को चाहिए कि ऐसे प्रत्याशियों को चुनाव लड़ने से रोके जाने का रास्ता खोजें, अथवा उन्हें गंभीरता बरतने के लिए प्रेरित करें ।\nइस बार “वीआईपी”चुनाव क्षेत्र का रुतवा हासिल कर चुके वाराणसी का मैं तथा मेरी पत्नी दशकों से मतदाता हैं । हम दोनों लंबे अर्से से अपने मतदान का प्रयोग करते आ रहे हैं । पिछले बारह-तेरह वर्षों से मैंने किसी के भी पक्ष में मतदान न करने की नीति अपना रखी है । (पत्नी अपना निर्णय स्वतंत्र रूप से लेती हैं !) मेरा मानना है कि अपने लोकतंत्र में छा चुके तमाम दोषों के लिए अपनी मौजूदा राजनैतिक जमात ही जिम्मेदार है । आप कभी एक को तो कभी दूसरे को मत देकर चुने गए जनप्रतिनिधि तो बदल सकते हैं, किंतु राजनैतिक बिरादरी का स्वरूप नहीं बदल सकते हैं । इसलिए चाहे मोदी आवें, या राहुल अथवा केजरीवाल, वस्तुस्थिति उल्लेखनीय तरीके से बदलने वाली नहीं है । मैं आमूलचूल बदलाव का हिमायती हूं । मुझे “नोटा”बटन में ही उम्मीद दिखती है, इसलिए उसी को इस्तेमाल करता हूं । अब तो नोटा बटन है, पहले उसके बदले एक फार्म (फॉर्म 17ए आयोग के नियम 49-ओ के अंतर्गत) भरना होता था ।\nदो-दो मतदाता सूचियां\nचुनाव में भाग लेने के लिए मतदान केंद्र पर पहुंचने पर पता चला कि वहां दो परस्पर भिन्न मतदाता सूचियों के अनुसार मतदान हो रहा है । हमें यह देख हैरानी हुई कि एक तरफ इन सूचियों से कुछ मतदाताओं के नाम गायब थे तो दूसरी तरफ कुछ के नाम दोनों में ही मौजूद थे । मतदान की प्रक्रिया दो कमरों संपन्न की जा रही थी – पहले कमरे में एक सूची तो दूसरे में अगली सूची के अनुसार । साफ जाहिर में कि कुछ मतदाता दो बार मत दे सकते थे, बशर्ते कि वे उंगली पर लगाए गये निशान को मिटा सकें । हम दोनों का ही नाम सही फोटो के साथ दोनों सूचियों में मौजूद थे ।\nमैंने तो पहली सूची के अनुसार मत दे दिया, लेकिन मेरी पत्नी को यह कहकर संबंधित मतकर्मियों ने लौटा दिया कि वे कालोनी की मतदाता होती थीं लेकिन स्थान छोड़ देने के कारण अब वह मतदाता नहीं रहीं । इसके लिए उन्होंने “विलोपित”श्रेणी का जिक्र किया । खैर पत्नी महोदया लाइन में लगकर दूसरे कमरे में मतदान कर आईं जहां मैं भी जा सकता था ।\nयह हमारी समझ से परे था कि क्यों मेरी पत्नी “विलोपित”हो गईं जब कि मैं “विलोपित”नहीं हुआ । इससे अधिक अहम सवाल यह है कि हूबहू एक ही विवरण के साथ दो सूचियां कैसे बनाई गई थीं और क्यों इस्तेमाल हो रही थीं । मैं स्वयं देख चुका था कि मुझसे संबंधित विवरण दोनों में एकसमान था ।\nमैं कह चुका हूं कि एक ही मतदाता का नाम दो-दो सूचियों में मौजूद होने पर दोहरे मतदान की गुंजाइश बनती है । इस बात का एहसास मुझे दूसरे दिन एक युवक से भेंट होने पर हुआ । उसने मुझे बताया कि वह एक बार पहली सूची के अनुसार वोट डालकर घर लौटा; पपीते की चेप से उसने उंगली पर लगा निशान मिटाया; और फिर दूसरी सूची के अनुसार वोट डाल आया । यह भी बता दूं कि वह किसी और मतदान केंद्र का मतदाता था । इसका मतलब यह हुआ कि दो-दो (या अधिक?) सूचियों का प्रयोग कई मतदान केंद्रों पर हो रहा था ।\nमुझे शंका है कि चुनाव उतने साफ-सुथरे नहीं होते है जितना दावा किया जाता है । कहीं मतदाताओं के नाम ही गायब रहते हैं तो कहीं दोहरा मतदान भी कुछ लोग कर लेते हैं । निर्वाचन आयोग को इस संदर्भ में गंभीर कदम उठाने की जरूरत है । – योगेन्द्र जोशी\nचुनाव आयोग, निर्वाचन, भारत, राजनीति, लोकतंत्र, democracy, election, Election Commission, government, India, Politics में प्रकाशित किया गया\t| टैग की गईं "इनमें से कोई नहीं" विकल्प, "None of the above" option, नियम 49-ओ, निर्वाचन आयोग, नोटा बटन, वाराणसी निर्वाचन क्षेत्र, विलोपित श्रेणी, election commission, Eliminated Category, NOTA button, Rule 49-O, Varanasi Constituency | एक टिप्पणी छोड़ें\nमई 21, 2009 by योगेन्द्र जोशी\nराजनीति में अप्रासंगिक होती मर्यादा – सोमनाथ-अमरसिंह प्रकरण\nइस समय समाचार माध्यम एक ताजे खबर की बात कर रहे हैं (देखें समाचारपत्र ‘हिंदुस्तान’, 21 मई) । उनके अनुसार समाजवादी पार्टी के महासचिव और अपने बड़बोलेपन के लिए ख्यात श्रीमान अमरसिंहजी का दावा है कि उन्होंने विगत केंद्रीय सरकार को ‘न्यूक्लियर डील’ पर दादा सोमनाथ चटर्जी के आग्रह पर सहयोग दिया था । दूसरी ओर दादा सोमनाथ साफ शब्दों में कहते हैं कि ऐसी कोई बात हुई ही नहीं है । कौन सच बोल रहा है ? और जो झूठ बोल रहा है वह ऐसा कर क्यों रहा है ? कोफ्त होती है देखकर कि अनर्गल प्रलाप हमारे राजनैतिक व्यवहार का अभिन्न अंग अन गया है ।\nदरअसल अपने देश की राजनीति में मर्यादाहीन आचरण बढ़ता जा रहा है । ऐसा लगता है कि सत्ता की भूख में राजनेता पागल से हुये जा रहे हैं और इस बात की तनिक भी चिंता अब उन्हें नहीं है कि वे कब, कहां और किससे क्या कह बैठेंगे; और कब अपनी ही बात नकार देंगे । यह ठीक हैं कि चुनावों में जीत हासिल करने के लिए कुछ सच तो कुछ झूठ का सहारा राजनेताओं को लेना पड़ता है । अपनी तथा अपने दल की प्रशंसा करना, किये गये कार्यों को बढ़ा-चढ़ाकर पेश करना और विरोधियों की कमियों को उजागर करना ये सब लोकतंत्र में स्वीकार्य हैं । ऐसा दुनिया के सभी लोकतंत्रों में देखने को मिलता है । जनता का पक्ष जीतने के लिए लोकलुभावन वादे करना सामान्य बात है — ऐसे वादे जिन्हें वे पूरा कर ही नहीं सकते, चाहते हुए भी नहीं । अपनी बातों को तौले बिना बोल जाना उनकी आदत बन चुकी है, जिसे आम जनता समझती है और जिसके लिए उन्हें माफ भी कर दिया जाता है । इतना सब तो ठीक है ।\nलेकिन हालिया चुनावों में जो देखने को मिला वह सचमुच तकलीफदेह और चिंताप्रद है । सामान्य राजनैतिक आचरण में इस बार की जैसी कमी मैंने कभी नहीं देखी, कम से कम इतना अधिक तो नहीं । कौन किसके बारे में क्या बोल जायेगा इसका भरोसा ही नहीं रह गया था । गाली-गलौज की भाषा से तक कई नेताओं को परहेज नहीं रहा । लालूजी तथा रावड़ीजी ने किसके बारे में क्या अपशब्द बोले इसे मीडिया ने खूब प्रचारित किया । मायावतीजी और मेनकाजी के वाग्युद्ध की भी चर्चा कम नहीं रही । गुजरात में मोदीजी क्या बोल रहे थे और उसका प्रियंकाजी उत्तर प्रदेश में क्या जवाब दे रही थीं यह देखना भी कम उबाऊ और अप्रिय नहीं था । समाजवादी दल के नौसिखिये नेता मुन्नाभाई और बहुजन समाजवादी पार्टी के अखिलेशजी भी विशुद्ध फिल्मी अंदाज में बहुत कुछ अपशब्द विरोधियों के लिए बोल गये । इधर राजनीति के नये योद्धा वरुणजी अति उत्साह में यही भूल गये कि वे किन शब्दों को अपनी जबान पर ला रहे हैं । उन्हें तो कुछ कीमत भी चुकानी पड़ी कुछ दिन सरकारी दामाद बनकर । खेद तो इस बात का होता है कि सामान्य शिष्टाचार को ताक पर रखने में अपने प्रधानमंत्री और तब के ‘पीएम इन वेटिंग’ भी पीछे नहीं रहे । अवांछित आचरण छुटभय्ये नेताओं तक सीमित रहता तो माफ किया जा सकता था, लेकिन वरिष्ठ नेता भी ऐसे उच्छृंखल व्यवहार से परहेज की आवश्यकता अनुभव नहीं करते हैं । यह सचमुच अक्षम्य है ।\nवापस अमरसिंहजी की बात पर । पिछली सरकार के समय जो हुआ सो हुआ । अब तो आगे की सुध लें । वह क्या विवशता है कि उन्हें अब ‘न्यूक्लियर डील’ पर अपनी सफाई पेश करनी पड़ रही है ? यह जगजाहिर है कि उन्होंने अपना समर्थन दिया; सही-गलत जो भी किया अब अतीत हो चुका है । यह मान लिया जायेगा कि उन्होंने ‘डील’ के सभी पहलुओं पर विचार किया होगा और तब निर्णय लिया होगा समर्थन का । ऐसा करने के पहले सभी स्रोतों से समुचित जानकारी जुटाई होगी । हर समझदार व्यक्ति अपने जीवन में कुछ ऐसा ही करता है, जानकारों से सलाह लेता है और समुचित विचारणा के बाद निर्णय लेता है । कोई राजनैतिक दल ऐसा न करे यह तो सोचा ही नहीं जा सकता है । क्या समाजवादी पार्टी इतनी नादान है कि उसने दादा के कहने भर से ही हांमी भर दी और तत्कालीन सरकार बचाने निकल पड़ी ? यदि अमरसिंहजी ‘दादा के कहने से हमने सहयोग दिया’ जैसी नादानी की बात करते हों तो यह उनकी मूर्खता का संकेत माना जायेगा । और जो राजनेता ऐसी मूर्खता करते हों उनके हाथ में सत्ता न जाये यही प्रार्थना की जानी चाहिए । – योगेन्द्र\nनिर्वाचन, राजनीति, लोकतंत्र, democracy, election, Politics में प्रकाशित किया गया\t| एक टिप्पणी छोड़ें\nमई 2, 2009 by योगेन्द्र जोशी\nलोकतंत्र की व्यथाकथा, दस – अपर्याप्त मतदान प्रतिशत, कारण?\nइस बार अपने देश का लोकसभा चुनाव पिछले चुनावों से काफी भिन्न-सा नजर आ रहा है । यूं तो पिछले कुछ वर्षों से बहुचरणीय चुनाव प्रक्रिया अपनाई जा रही है, जिसके पीछे मतदान से संबंधित सुरक्षा की समस्या प्रमुख कारण माना जाता है, तथापि इस बार का चुनाव अपेक्षया अतिदीर्घकालिक हो चुका है । अलग-अलग क्षेत्रों में अप्रैल १६, २३, तथा ३०, और मई ७ एवं १३ को संपन्न होने वाले चुनावों के बीच एक-एक सप्ताह का अंतर वाकई बहुत अधिक है । किंतु निर्वाचन आयोग के तत्संबंधित निर्णय के अपने कारण हैं ।\nदूसरी उल्लेखनीय बात यह है कि चुनाव अप्रैल-मई की गर्मी में हो रहे हैं और इस बार यह गर्मी कुछ अधिक ही मालूम पड़ रही है ।\nतीसरी दिलचस्प बात यह है कि इस बार निर्वाचन आयोग और अन्य संस्थाओं ने लोगों को मतदान के कर्तव्य की खूब याद दिलायी है । अखबारों और टीवी चैनलों पर बीच-बीच में यही संदेश देखने-सुनने को मिल रहा है कि आप वोट अवश्य दीजिए, कि पप्पू मत बनिए, कि यह आपका अधिकार है, कि सही व्यक्ति को चुनकर लोकसभा में भेजिए, इत्यादि ।\nऔर चौथा रोचक तथ्य यह है कि मतदाताओं को प्रेरित करने के तमाम प्रयासों के बावजूद मतदान प्रतिशत कई स्थानों पर बहुत कम, निराशाजनक, तथा चिंतनीय स्तर पर पहुंच चुका है । कई राज्यों में यह प्रतिशत ४५ के आसपास रहा है । लखनऊ और कानपुर जैसे महानगरों में यह ४० से भी नीचे चला गया । क्या कारण रहे हैं ? चर्चा तो यही है कि भीषण गर्मी के कारण लोगों ने आराम फरमाना अधिक ठीक समझा । क्या वाकई बात इतनी सीधी है ? या मामला अधिक गंभीर है । इस पर विचार होना चाहिए ।\nगणतंत्र, जनतंत्र, निर्वाचन, भारत, राजनीति, लोकतंत्र, election, India में प्रकाशित किया गया\t| टैग की गईं चुनाव, चुनावी मुद्दे, नकारात्मक मतदान, मतदान प्रतिशत, election, election issues, negative voting, voting percentage | 1 टिप्पणी


Validity of driving licences and motor vehicle documents extended till 31 Dec amid COVID-19: MoRTH - सरकार से मिली राहत: ड्राइविंग लाइसेंस (DL) और व्हीकल डॉक्यूमेंट्स की वैलिडिटी बढ़ी, जानिए आखिरी तारीख - Jansatta\nसरकार से मिली राहत: ड्राइविंग लाइसेंस (DL) और व्हीकल डॉक्यूमेंट्स की वैलिडिटी बढ़ी, जानिए आखिरी तारीख\nमौजूदा समय में कोरोना वायरस के लगातार बढ़ते मामलों को ध्यान रखकर सरकार ने यह फैसला लिया है। ऐसा तीसरी बार है जब सरकार ने वाहन संबंधी दस्तावेजों की वैधता को बढ़ाया है, इससे पहले 30 मार्च और9जून को एडवायजरी जारी की गई थी।\nजनसत्ता ऑनलाइन Edited By Ashwin Tiwari August 24, 2020 8:10 PM\nप्रतिकात्मक तस्वीर: ऐसा तीसरी बार है जब वाहन संबंधी दस्तावेजों की वैधता को बढ़ाया गया है।\nDriving Licence and Vehicle Documents Validity: कोरोना वायरस महामारी को ध्यान में रखते हुए सरकार ने वाहन चालकों को बड़ी राहत दी है। सरकार ने कोराना वायरस और लॉकडाउन के मद्देनजर ड्राइविंग लाइसेंस और वाहन के दस्तावेजों की वैद्धता को बढ़ाकर 31 दिसंबर तक कर दिया है। सरकार के इस नियम के अनुसार जिन दस्तावेजों की वैधता बीते 1 फरवरी तक समाप्त हो गई हैं अब उन्हें 31 दिसंबर तक के लिए वैध माना जाएगा।\nइससे पहले सरकार ने फैसला लिया था कि आगामी 30 सितंबर तक के लिए ड्राइविंग लाइसेंल और व्हीकल डॉक्यूमेंट्स को वैध करार दिया था। मौजूदा समय में कोरोना वायरस के लगातार बढ़ते मामलों को ध्यान रखकर सरकार ने यह फैसला लिया है। ऐसा तीसरी बार है जब सरकार ने वाहन संबंधी दस्तावेजों की वैधता को बढ़ाया है, इससे पहले 30 मार्च और9जून को एडवायजरी जारी की गई थी।\nSarkari Result 2020, Sarkari Naukri Job LIVE Updates: जानिए कहां कहां निकली हैं सरकारी नौकरी, कैसे करें ऑनलाइन अप्लाई\n1 TVS Jupiter का नया ZX Disc वैरिएंट हुआ लांच, साइलेंट स्टार्ट के साथ मिलते हैं कई खास फीचर्स! कीमत है बस इतनी\n2 Force Gurkha BS6 का नया अवतार बड़े बदलाव के साथ जल्द होगा लांच, देगा Mahindra Thar को कड़ी टक्कर! जानें क्या होगा इसमें खास\n3 Honda Livo BS6 के डिस्क ब्रेक वैरिएंट की कीमत का हुआ खुलासा! इतने में मिलेगी यह नई बाइक, पढें डिटेल


Used Car Loan: सेकेंड हैंड कार खरीदना चाहते हैं? जानिए5लाख के लोन पर कितनी देनी होगी EMI - The Financial Express\nUsed Car Loan: सेकेंड हैंड कार खरीदना चाहते हैं? जानिए5लाख के लोन पर कितनी देनी होगी EMI\nकुछ बैंक सिर्फ तीन साल से ज्यादा पुरानी कारों के लिए लोन नहीं देते हैं तो कुछ पांच साल से पुरानी कारों के लिए लोन नहीं देते. सेकेंड हैंड कार के लिए लोन लेते समय मेंटनेंस लागत का हिसाब लगा लेना चाहिए.\nFE OnlineUpdated: Sep 10, 2021 6:56 PM\nदेश में कोरोना के दौर में लोग प्राइवेट मोबिलिटी पर जोर दे रहे हैं. पब्लिक ट्रांसपोर्ट से सफर करने के बजाय लोग निजी वाहनों से आना-जाना पसंद कर रहे हैं. लिहाजा नई कारों के साथ सेकेंड हैंड कारों की डिमांड भी बढ़ती दिख रही है. बैंकों की ओर सेकेंड हैंड कारों के लिए लोन भी आसानी से मिल रहा है. इस वजह से भी इन कारों का बाजार रफ्तार पकड़ने लगा है. अलग-अलग बैंकों की ओर से सेकेंड हैंड कार के लिए लोन देने की शर्तें भी अलग-अलग होती हैं. BankBazaar के मुताबिक सेकेंड हैंड कार के लिए लोन अप्लाई करते समय अपनी जरूरत और बैंकों की शर्तों पर गौर करना जरूरी है.\nहर बैंक की शर्तें और नियम अलग\nमसलन कुछ बैंक सिर्फ तीन साल से ज्यादा पुरानी कारों के लिए लोन नहीं देते हैं तो कुछ पांच साल से पुरानी कारों के लिए लोन नहीं देते. सेकेंड हैंड कार के लिए लोन लेते समय मेंटनेंस लागत का हिसाब लगा लेना चाहिए. सेकेंड हैंड कार के लिए लोन कार की कीमत के 75 से 80 फीसदी तक ही अप्रूव होता है. बाकी रकम डाउनपेमेंट के तौर पर देनी होती है.\n11 से 16 फीसदी तक होती है ब्याज दर\nसेकेंड हैंड कार पर लोन के लिए 11 से 16 फीसदी का इंटरेस्ट रेट देना पड़ सकता है. लोन की अधिकतम अवधि सात साल तक हो सकती है. इसके अलावा कुछ रकम प्रोसेसिंग फीस के तौर पर भी देनी पड़ती है. यह ध्यान रखना जरूरी है कि सेकेंड हैंड कार के लिए लोन की ब्याज दर नई कार के लोन की ब्याज दरों से ज्यादा होती है.इसलिए लोन की अवधि कम से कम रखने की कोशिश करनी चाहिए. लोन लेने से पहले यह पता कर लें कि आपके प्रोफाइल पर कितना लोन मिल सकता है. साथ ही हरेक बैंक के इंटरेस्ट रेट, प्रोसेसिंग फीस और नियम-शर्तों के बारे में जान लें.\nBankBazaar ने देश के 20 बैंकों की ओर से सेकेंड हैंड कार पर दिए जा रहे लोन की ब्याज दरों एक सूची दी है. इसमें तीन साल के लिए पांच लाख रुपये के लोन के हिसाब से ब्याज दरों का जिक्र है. हालांकि इस सूची के आधार पर फैसला लेने से पहले बैंकों से संपर्क करना जरूरी है.\nTags:Auto SalesBank BazaarBank Loans


अप्रैल 10, 2018 Cost Of Trading Options लेखक बिक्रम सेनगुप्ता 82264 आगंतुकों\nआप अधिक सरल, कम लागत वाली और मोहरा के रूप में विविध नहीं पा सकते हैं। इस निवेशक-स्वामित्व वाले म्यूचुअल फंड परिवार ने अपने-आप (डीईई) भीड़ में संस्थापक जॉन सी। जैक के लिए अपनी स्नेह और प्रशंसा में लोकप्रियता हासिल की, जो आम भावना निवेश की शैली है। उनका निवेश दर्शन कुशल मार्केट्स हाइपोथीसिस (ईएमएच) के साथ संरेखित है, जो अनिवार्य रूप से कहता है कि शेयरों जैसे निवेश प्रतिभूतियों के बारे में सभी ज्ञात जानकारी पहले से ही उन प्रतिभूतियों की कीमतों में पड़ती हैं फिर, वॉल्यूम एक विदेशी मुद्रा बाजार की समीक्षा महत्वपूर्ण फ़ोकस होना चाहिए क्योंकि सुरक्षा को समर्थन स्तर से नीचे गिरने पर वॉल्यूम में बढ़ोतरी दिखनी चाहिए। साथ ही, अन्य चार्ट पैटर्न के रूप में, यदि पिछले समर्थन स्तर पर एक वापसी हुई है, तो अब चिंतित नहीं हो पाता है कि अब नई स्थापित प्रवृत्ति में एक प्रतिरोध स्तर बन गया है।\nभावनाओं और झुकाव जैसी कारकों को पूरी तरह से समझा नहीं जा सकता है और जब तक ट्रेडिंग लाइव नहीं होता है। इसके अतिरिक्त, एक व्यापार योजना जो बैकटेस्टिंग परिणाम या अभ्यास व्यापार में चैंपियन की तरह प्रदर्शन करती है, वास्तव में, एक जीवित बाजार पर लागू होने पर, बुरी तरह विफल हो सकती है। छोटे से शुरू करने से, एक व्यापारी अपने व्यापार योजना और भावनाओं का मूल्यांकन कर सकता है, और सटीक आदेश प्रविष्टियों को निष्पादित करने में और अधिक अभ्यास प्राप्त कर सकता है - प्रक्रिया में पूरे ट्रेडिंग खाते को खतरे में डाले बिना। सैंडी एक दशक के लिए एक विश्व प्रसिद्ध विरोधी उम्र बढ़ने चिकित्सा डॉक्टर के साथ काम किया है। उन्होंने कहा कि शोध से उत्पाद विकास के लिए, क्षेत्र के हर पहलू में शामिल किया गया है।\nविपक्ष ने विरोध स्वरूप इस परियोजना के जरिये देश को बेचने का आरोप लगाया है। ब्रोकर एफटीओ कैपिटल सभी प्रकार की भुगतान प्रणाली और बैंकों विदेशी मुद्रा बाजार की समीक्षा के साथ काम करता है, ताकि आप अपनी कमाई किसी भी सुविधाजनक तरीके से वापस ले सकें। भुगतान प्रणाली में वापसी में एक मिनट लग जाएगा, लेकिन बैंक हस्तांतरण का उपयोग करके, आपको सात दिनों तक इंतजार करना होगा।\nविदेशी मुद्रा बाजार की समीक्षा - बाइनरी ऑप्शंस कार्ययोजनाएँ\nअत: कहा जा सकता है कि ऊपरी तौर पर एकतरफ़ा ढंग से पूरी दुनिया की जनता पर हावी दीखता साम्राज्यवाद अन्दर से खोखला हो रहा है। यह आज भी कागजी बाघ ही है, बल्कि पहले से भी अधिक कागजी है। आज यह अपनी जड़ता की शक्ति से जीवित है और इसलिए जीवित है कि सर्वहारा क्रान्तियों और समाजवादी प्रयोगों का सिलसिला, पहले चक्र की विफलता के बाद, अभी फिर से गतिमान नहीं हो सका है। बाजार के रुझानों की बेहतर समझ के लिए, यह आवश्यक हैमुद्रा वायदा के लिए देखें चूंकि वे भविष्य में बाजार कोटेशन की प्रवृत्ति का निर्धारण करेंगे। यह दीर्घकालिक व्यापार के लिए आवश्यक है। एक अल्पकालिक रणनीति के साथ, आपको प्रतिरोध और समर्थन के स्तर की निगरानी करना होगा। मुख्य स्प्रेड के समय तक वे अधिकतम और न्यूनतम मूल्य मूल्यों के आधार पर निर्धारित किया जा सकता है। ये उल्टा सप्ताह के दौरान और दिन के दौरान दोनों हो सकता है।\nयह हमेशा द्विआधारी विकल्प पर वीडियो देखने के लिए उपयोगी है। वे हमेशा जानकारीपूर्ण और नेत्रहीन हैं। जानकारी के प्रशिक्षण वीडियो के लिए बहुत तेजी से धन्यवाद पचाने के लिए। केवल विश्वसनीय और विश्वसनीय दलाल का चयन करें। व्यावसायिकता और कंपनी की अखंडता पर ट्रेडिंग सफलता का एक बड़ा हिस्सा पर निर्भर करता है। यह समझने के लिए कि क्या एक कंपनी उच्च गुणवत्ता सेवाओं ऑनलाइन रेटिंग और हमारी वेबसाइट पर टिप्पणी करने के लिए उपलब्ध हैं प्रदान करता है।\nईटीएफ फीस ईटीएफ में निवेश की लागत की गणना म्यूचुअल फंड में निवेश की लागत की तुलना में थोड़ा आसान है। ईटीएफ के निवेशकों को केवल दो वस्तुओं के बारे में चिंतित होने की जरूरत है: व्यय अनुपात और व्यापार के लिए कमीशन। 2. प्रारंभिक जमा में सभी प्रतिभागियों के लिए यूएसडी 40000 का विदेशी मुद्रा बाजार की समीक्षा गठन होता है और यह बदले नहीं जा सकता है\nएक नि वे शक को उम् विदेशी मुद्रा बाजार की समीक्षा मी द है कि अल् पा वधि मे ं रै ली के लि ए Intel की की मत के रू प मे ं, वह अपने ट् रे डि ं ग खा ते मे ं $ 3000 जमा । मा र् जि न पर स् टॉ क CFDs है 2. व्यापार में निवेश पर एक वापसी क्या है. ट् रे ड CFDs | कै से CFDs पर व् या पा र करे ं | IFCM Inida 18 नवं बर. आवश् यकता है । एक बा र कु छ सं भा वि त वि कल् प, शा री रि क। एक बहुत है, लेकिन आप रेटिंग डायल करने की जरूरत है। व्यक्तिगत रूप से, मैं कर रहा था, और प्रति वर्ष 40 हजार रूबल में कमाने के लिए।


चन्द्रपाल को हार्ट अटैक, हसनपुर से टिकट कटने से सदमे में थे - Gajraula Times (Hindi News and Views)\nHome UP ELECTION 2017 चन्द्रपाल को हार्ट अटैक, हसनपुर से टिकट कटने से सदमे में थे\nGajraula Times / February 05, 2017\nहसनपुर से महेन्द्र को टिकट मिलने के बाद से चन्द्रपाल खड़गवंशी नाराज चल रहे थे.\nभाजपा नेता चन्द्रपाल खड़गवंशी को हार्ट अटैक आने से अस्पताल में भर्ती किया गया है। वे टिकट कटने से सदमे में थे। बाद में उनकी हालत बिगड़ती चली गयी थी। परिजन उन्हें निजि चिकित्सक के पास ले गये थे। बाद में हालत चिंताजनक होने के बाद चन्द्रपाल को मेरठ के अर्जुन अस्पताल में भर्ती किया गया है। साथ ही उन्हें दो सप्ताह तक आराम करने की सलाह दी गयी है।\nभाजपा द्वारा पहली सूची में हसनपुर विधानसभा से चन्द्रपाल सिंह खड़गवंशी का नाम शामिल किया गया था। उधर भाजपा नेता महेन्द्र सिंह खड़गवंशी ने इसपर विरोध शुरु किया था। महेन्द्र सिंह ने झनकपुरी में भाजपा सांसद कंवर सिंह तंवर के आवास पर आत्मदाह की धमकी दी थी तथा अपने समर्थकों संग धरना देकर रोष प्रकट किया था। बाद में दिल्ली का बुलावा आया और महेन्द्र सिंह को टिकट मिल गया।\nपहले महेंद्र खड़गवंशी के समर्थक बीजेपी सांसद कंवर सिंह तंवर के झनकपुरी स्थित फार्म हाउस पर गए थे. उसके बाद चंद्रपाल खड़गवंशी का टिकट कटा तो उनके समर्थक भी तंवर के दरबार पहुंचे. दोनों ने ही आत्मदाह की धमकी दी थी.\nभाजपा की दूसरी लिस्ट जारी हुई। उसमें चन्द्रपाल सिंह खड़गवंशी का नाम काट दिया गया था। हसनपुर विधानसभा से महेन्द्र खड़गवंशी को टिकट मिल गया था। तब से ही चन्द्रपाल सिंह खड़गवंशी नाराज चल रहे थे। उन्होंने भी भाजपा सांसद के झनकपुरी आवास पर अपना रोष व्यक्त करने के उद्देश्य से समर्थकों सहित धरना दिया। हालात ये पैदा हो गये कि चन्द्रपाल खड़गवंशी ने भी आत्मदाह की धमकी दी थी। हालांकि उनकी कोई सुनवाई नहीं हुई। उन्हें टिकट नहीं मिल सका। हसनपुर विधानसभा से महेन्द्र सिंह खड़गवंशी का टिकट की बरकरार रहा।\nउसके बाद से ही चन्द्रपाल सिंह खड़गवंशी भाजपा से नाराज चल रहे थे। टिकट मिलने के बाद कटने के गम से वे उबर नहीं पाये थे। शनिवार को अचानक उनकी तबीयत बिगड़ गयी। उन्हें हार्ट अटैक आया था। हालत अधिक बिगड़ने पर चन्द्रपाल को मेरठ के अर्जुन अस्पताल में भर्ती किया गया है। फिलहाल उन्हें करीब दो सप्ताह तक आराम करने की सलाह दी गयी है।\nजरुर पढ़ें : भाजपा का टिकट टकराव खतरे की घंटी\namroha news bjp hasanpur politics UP ELECTION 2017


महीने के अनुसार जन्म का रत्न: इतिहास, तथ्य, रंग और अर्थ - Hindi News station\nजनवरी के लिए, गहरा लाल रंग आधिकारिक जन्म का रत्न है और सुरक्षा, विश्वास, सुरक्षा, प्रेम और प्रतिबद्धता का प्रतीक है। ऐसा कहा जाता है कि यह पहनने वाले की रक्षा करता है। ये गहने सिलिकेट से बने होते हैं और विभिन्न रंगों में आ सकते हैं और सबसे आम गहरे, समृद्ध लाल गार्नेट हैं।\nफरवरी जन्म का रत्न: नीलम\nफरवरी के लिए, बिल्लौर आधिकारिक जन्म का रत्न है और ऐसा माना जाता है कि यह रिश्तों को मजबूत करता है और पहनने वाले को उनके सर्वोत्तम गुणों को सामने लाता है। ऐसा कहा जाता है कि यह साहस और बहादुरी लाता है। वे बैंगनी रंग के अलग-अलग रंगों में आते हैं, जिन्हें प्रभुत्व, शक्ति, धन और रॉयल्टी का प्रतीक माना जाता है।\nमार्च जन्म का रत्न: एक्वामरीन\nमार्च का आधिकारिक जन्म का रत्न है अक्वामरीन और यह युवाओं, निष्ठा और आशा का प्रतिनिधित्व करता है। यह गहना समुद्र के रंग के समान है और आमतौर पर इसका रंग हल्के नीले से गहरे नीले रंग में भिन्न होता है। इसके अलावा, एक्वामरीन शब्द दो लैटिन शब्दों, ‘एक्वा’ और ‘मरीना’ के संयोजन से लिया गया है, जिसका अर्थ है ‘पानी’ और ‘समुद्र’ और इसलिए इसका नाम ‘समुद्र का रंग’ है।\nअप्रैल जन्म का रत्न: क्वार्ट्ज या हीरा\nहीरा अप्रैल के लिए आधिकारिक जन्म का रत्न है और इसे शाश्वत प्रेम का प्रतीक माना जाता है। यह प्रकृति में पाए जाने वाले किसी भी अन्य खनिज से कठिन है क्योंकि ये कार्बन से बने होते हैं। जबकि रंगहीन हीरे सबसे लोकप्रिय हैं, वे अलग-अलग रंगों में आते हैं। ऐसा कहा जाता है कि हीरा पहनने से धन की प्राप्ति होती है, शारीरिक स्वास्थ्य में सुधार होता है और आध्यात्मिक लाभ मिलता है।\nमई जन्म का रत्न: पन्ना\nमई के महीने के लिए, पन्ना आधिकारिक जन्म का रत्न है। हरे रंग का यह जीवंत रत्न प्रेम और पुनर्जन्म का प्रतीक माना जाता है। यह इस महीने और बसंत के मौसम के साथ जुड़े हरे-भरेपन के बराबर है। इसके रंग और जीवंतता के आधार पर पन्ना का मूल्य बदल जाता है।\nजून जन्म का रत्न: पर्ल, अलेक्जेंड्राइट और मूनस्टोन\nपर्ल, अलेक्जेंड्राइट तथा मूनस्टोन जून के तीन आधिकारिक जन्म रत्न हैं। मोती रंगों की एक सुंदर श्रेणी में आता है, चाहे वह सफेद, गुलाबी, सुनहरा, काला आदि हो और कहा जाता है कि यह शुद्धता, वफादारी, उदारता और अखंडता का प्रतिनिधित्व करता है। इसी तरह, मूनस्टोन भी कई प्रकार के हिजों में उपलब्ध है और विकास, आंतरिक शक्ति, सफलता, संस्था बढ़ाने और सौभाग्य का प्रतिनिधित्व करने के लिए जाना जाता है। अलेक्जेंड्राइट को ‘रंग बदलने वाले रत्न’ के रूप में जाना जाता है क्योंकि प्रकाश के आधार पर रंग बदलता है। यह रचनात्मकता और कल्पना या अंतर्ज्ञान को मजबूत करने का प्रतिनिधित्व करता है।\nजुलाई जन्म का रत्न: रूबी\nजुलाई में जन्मे लोगों के लिए, उनका आधिकारिक जन्म का रत्न है माणिक और इसके सबसे आकर्षक रंग- चमकीले लाल द्वारा पहचाना जा सकता है। यह साहस, ज्ञान, प्रेम और जुनून का प्रतिनिधित्व करता है। यह रत्न जीवन और रक्त का प्रतीक है और माना जाता है कि यह साहस को बढ़ाता है। रूबी को सबसे मूल्यवान और महत्वपूर्ण रंगीन रत्नों में से एक माना जाता है।\nअगस्त जन्म का रत्न: पेरिडॉट और स्पिनेल\nअगस्त के आधिकारिक जन्मस्थान हैं पेरिडोट तथा स्पिनलस्टोन्स अगस्त के लिए। बोल्ड, लाइम ग्रीन रंग में आता है, पेरिडॉट ताकत का प्रतीक है और माना जाता है कि यह अपने पहनने वाले में शक्ति और प्रभाव को प्रज्वलित करता है। दूसरी ओर, स्पिनल रंगों की एक श्रृंखला में भी उपलब्ध है और इसे आशा, पुनरोद्धार और आनंद का पत्थर कहा जाता है और इसे पहनने वाले को किसी भी तरह की बाधा से बचाने के लिए माना जाता है।\nसितंबर जन्म का रत्न: नीलम\nनीलम सितंबर के लिए आधिकारिक जन्म का रत्न है और ईमानदारी, वफादारी, पवित्रता और विश्वास का प्रतिनिधित्व करता है। नीलम के गहने आमतौर पर एक अमीर नीले रंग से जुड़े होते हैं, लेकिन वे रंगों के इंद्रधनुष में उपलब्ध होते हैं। माना जाता है कि नीलम तीसरी आंख और गले के चक्रों को सक्रिय करता है, जिससे व्यक्ति आत्म-चेतना के गहरे स्तर तक पहुंच सकता है।\nअक्टूबर जन्म का रत्न: टूमलाइन और ओपल\nटूमलाइन तथा दूधिया पत्थर अक्टूबर में पैदा हुए लोगों के लिए दो आधिकारिक जन्म रत्न हैं। टूमलाइन रत्न करुणा, शांति, आत्मविश्वास, विश्वास और विश्वसनीयता का प्रतिनिधित्व करने के लिए जाना जाता है और यह विभिन्न प्रकार के सुंदर रंगों में उपलब्ध है। इसकी सबसे आम छाया गुलाबी है। दूसरी ओर, ओपल एक ही रत्न में कई रंग प्रदर्शित करता है और किसी व्यक्ति की कलात्मक क्षमताओं को बढ़ाने के लिए जाना जाता है। ऐसा माना जाता है कि यह पहनने वाले के लिए स्वास्थ्य, धन और सौभाग्य लाता है।\nनवंबर जन्म का रत्न: सिट्रीन और पुखराज\nनवंबर में जन्म लेने वाले लोगों के लिए, इस महीने के आधिकारिक जन्म के रत्न हैं सिट्रीन तथा टोपाज़. सिट्रीन रत्न व्यापारियों द्वारा काफी मूल्यवान हैं क्योंकि यह सफलता और समृद्धि का प्रतिनिधित्व करते हैं। यह सकारात्मकता को प्रेरित करने के लिए भी जाना जाता है। रंग पीले से भूरे-नारंगी तक होता है। इसके अलावा, पुखराज सूर्य देवता के साथ जुड़ा हुआ है और इसे पहनने वाले को ठीक करने और उसकी रक्षा करने की शक्ति के लिए जाना जाता है।\nदिसंबर जन्म का रत्न: ब्लू पुखराज, तंजानाइट, जिरकोन और फ़िरोज़ा\nदिसंबर में जन्मे कई आधिकारिक जन्मस्थान होते हैं जैसे कि नीला पुखराज, जिरकोन, तथा फ़िरोज़ा. नीले रंग का पुखराज सुंदरता, लंबे जीवन और बुद्धि का प्रतिनिधित्व करने के लिए जाना जाता है। तंजानाइट में बैंगनी रंग के साथ एक मखमली नीला रंग है और इसे लंबे जीवन और निर्णय के पत्थर के रूप में जाना जाता है। यह ज्ञान, सच्चाई और गरिमा और आध्यात्मिक ज्ञान को बढ़ावा देने के लिए कहा जाता है। जबकि नीला जिक्रोन सबसे आम है, यह रत्न रंगों की एक विस्तृत श्रृंखला में आता है। यह स्थिरता लाने, शुद्धता बहाल करने और तनाव को दूर करने के लिए जाना जाता है। अंत में, फ़िरोज़ा आत्म-प्राप्ति, दोस्ती को बढ़ावा देने के लिए जाना जाता है और रंग नीले से हरे रंग में भिन्न होता है।\nTagged #latestnews #hindinewsअक्टूबर जन्म का रत्नअक्टूबर जन्म का रत्न अंगूठीअक्टूबर जन्म का रत्न गहनेअक्टूबर जन्म का रत्न रंगअगस्त जन्म का रत्नअगस्त जन्म का रत्न अंगूठीअगस्त जन्म का रत्न गहनेअगस्त जन्म का रत्न रंगअनसरअप्रैल जन्म का रत्नअप्रैल जन्म का रत्न अंगूठीअप्रैल जन्म का रत्न गहनेअप्रैल जन्म का रत्न रंगअरथइतहसऔरकजनमजनवरी जन्म का रत्नजनवरी जन्म का रत्न अंगूठीजनवरी जन्म का रत्न गहनेजनवरी जन्म का रत्न रंगजन्म का रत्न गहने हो सकता हैजन्म का रत्न रंग हो सकता हैजन्म का रत्न हो सकता हैजुलाई जन्म का रत्नजुलाई जन्म का रत्न अंगूठीजुलाई जन्म का रत्न गहनेजुलाई जन्म का रत्न रंगजून जन्म का रत्नजून जन्म का रत्न अंगूठीजून जन्म का रत्न गहनेजून जन्म का रत्न रंगतथयदिसंबर जन्म का रत्नदिसंबर जन्म का रत्न अंगूठीदिसंबर जन्म का रत्न गहनेदिसंबर जन्म का रत्न रंगनवंबर जन्म का रत्ननवंबर जन्म का रत्न अंगूठीनवंबर जन्म का रत्न गहनेनवंबर जन्म का रत्न रंगफरवरी जन्म का रत्नफरवरी जन्म का रत्न अंगूठीफरवरी जन्म का रत्न आभूषणफरवरी जन्म का रत्न रंगमहनमार्च जन्म का रत्नमार्च जन्म का रत्न अंगूठीमार्च जन्म का रत्न गहनेमार्च जन्म का रत्न रंगरगरतनसितंबर जन्म का रत्नसितंबर जन्म का रत्न अंगूठीसितंबर जन्म का रत्न गहनेसितंबर जन्म का रत्न रंग\nबिग बॉस ओटीटी पोल परिणाम: दर्शकों ने प्रतीक सहजपाल को बिग बॉस ओटीटी विजेता घोषित किया


भारत-चीन सीमा विवादः क्या लद्दाख में घुसी चीनी सेना - राहुल के सवाल पर क्या बोली सरकार? - BBC News हिंदी\nभारत-चीन सीमा विवादः क्या लद्दाख में घुसी चीनी सेना - राहुल के सवाल पर क्या बोली सरकार?\n"रक्षा मंत्री अगर हाथ के निशान पर टिप्पणी कर चुके हों तो क्या वो बता सकते हैं कि क्या चीनी सेना लद्दाख में भारतीय सीमा में घुस चुकी है?"\nये ताज़ातरीन सवाल कांग्रेस नेता राहुल गांधी ने रक्षामंत्री राजनाथ सिंह से मंगलवार की सुबह पूछा है.\nइससे पहले सोमवार को दोनों नेताओं में ट्विटर पर 'शायराना जंग' हुई थी.\nदरअसल राहुल गांधी ने गृह मंत्री अमित शाह के भाषण के एक हिस्से पर तंज़ किया था. सात जून को बिहार के बीजेपी कार्यकर्ताओं को संबोधित करने के दौरान उन्होंने कहा था, "भारत की रक्षा नीति को वैश्विक स्वीकृति मिली है. पूरा विश्व इस बात को मानता है कि अमरीका और इसराइल के बाद सिर्फ़ भारत ही ऐसा देश जो अपनी सीमाओं की रक्षा करने में सक्षम है."\nराहुल गांधी ने शाह के इस बयान को रीट्वीट करते हुए लिखा था:\nभारत-चीन सीमा विवाद: अमेरिका की चिंता से चीन नाराज़, भारत के लिए क्या हैं मायने?\nअमेरिका ने कहा- भारत सीमा पर मज़बूत हो रहा है चीन, दिया साथ का भरोसा\nदिल के ख़ुश रखने को, 'शाह-यद' ये ख़्याल अच्छा है.\nराहुल गांधी के इस ट्वीट के बाद रक्षामंत्री राजनाथ सिंह ने जवाबी ट्वीट किया:\n'हाथ' ही जब दर्द हो तो क्या कीजै.\nइसके बाद राजनाथ सिंह ने ट्वीट किया, "कांग्रेस के कई नेता सवाल पूछ रहे हैं कि भारत-चीन सीमा पर क्या हो रहा है? मैं देश की जनता को आश्वस्त करना चाहूँगा कि संसद में इस बारे में विस्तार से जानकारी दूँगा."\nएक अन्य ट्वीट में उन्होने कहा, "सीमा को लेकर मिलिट्री और डिप्लोमैटिक स्तर पर चीन के साथ भारत की बातचीत जारी है. छह जून को मिलिट्री के स्तर पर वार्ता हुई है. हम किसी भी देश के मान, सम्मान एवं स्वाभिमान को न चोट पहुँचाते हैं और न ही हम चोट बर्दाश्त करेंगे."\nहालांकि रक्षामंत्री ने ये नहीं बताया कि वो संसद में इस बारे में कब जवाब देंगे.\nइस पूरे मसले पर भारत में सरकार और विपक्ष के बीच ज़ुबानी जंग बढ़ती जा रही है. विपक्ष सरकार पर तथ्य छुपाने का आरोप लगा रहा है और सरकार कह रही है वो संसद में जवाब देगी.\nइधर, चीनी विदेश मंत्रालय के प्रवक्ता हुआ चुनयिंग ने कहा है कि दोनों देश इस बात पर सहमत हुए हैं कि आपसी मतभेदों को विवाद बढ़ने की वजह न बनने दिया जाए.\nइमेज स्रोत, BBC/Aamir\nचीन और भारत के बीच मौजूदा सीमा विवाद में अब तक के घटनाक्रमों पर एक नज़र डालते हैं:\nमई महीने में भारत-चीन सीमा पर अलग-अलग दोनों देशों के सैनिकों के बीच संघर्ष की ख़बरें आईं. पहले उत्तरी सिक्किम के नाकू ला सेक्टर में भारतीय और चीनी सैनिकों के बीच झड़प हुई. उसके बाद ख़बर आई कि लद्दाख़ में वास्तविक नियंत्रण रेखा (LAC) पर दोनों देशों के सैनिक पाँच मई से ही आमने-सामने हैं.\nभारत और चीन के बीच पैंगॉन्ग झील और गलवान नदी इलाक़े में सीमा का कोई निर्धारण नहीं है. बेहद ठंडे इलाक़े में ये झील लद्दाख क्षेत्र में 4,350 मीटर की ऊंचाई पर है.\nमीडिया रिपोर्ट्स के मुताबिक़, इस क्षेत्र में दोनों देशों के जवान डेरा डाले हुए हैं और दोनों एक दूसरे पर क्षेत्र में घुसपैठ का आरोप लगा रहे हैं. भारत और चीन बेहद लंबी सीमा साझा करते हैं और दोनों ही पक्ष सीमा के कई क्षेत्रों पर अपना-अपना दावा करते रहे हैं.\nख़बरों के मुताबिक़, दोनों देशों के बीच वर्तमान टकराव पूर्वी लद्दाख के गलवान घाटी और पैंगॉन्ग झील में हुई है जिसने स्थानीय लोगों के भविष्य को लेकर चिंता में डाल दिया है.\nइस बीच वास्तविक नियंत्रण रेखा (एलएसी) पर दोनों देश अपने सैनिकों की मौजूदगी बढ़ा रहे हैं. अक्साई चीन में स्थिति गालवन घाटी को लेकर दोनों देशों के बीच इस तनाव की शुरुआत हुई थी. भारत का कहना है कि गालवन घाटी के किनारे चीनी सेना के कुछ टेंट देखे गए हैं. इसके बाद भारत ने भी वहाँ फ़ौज की तैनाती बढ़ी दी है. वहीं, चीन का आरोप है कि भारत गालवन घाटी के पास रक्षा संबंधी ग़ैर-क़ानूनी निर्माण कर रहा है.\nपिछले दिनों सोशल मीडिया में भारतीय और चीनी सैनिकों के बीच कथित हिंसा से जुड़ी कुछ तस्वीरें और वीडियो शेयर हुए. हालांकि भारतीय सेना ने इन्हें प्रामाणिक नहीं माना था.\nभारत की ओर से सबसे पहले गृहमंत्री अमित शाह ने कहा था कि नरेंद्र मोदी सरकार भारत की सीमाओं को लेकर कोई समझौता नहीं करेगी.\nएक टीवी चैनल को एक जून को दिए एक इंटरव्यू में शाह ने कहा था, "एलएसी पर तनातनी को कोई सार्वभौम राष्ट्र हल्के में नहीं ले सकता. कूटनीतिक और सैन्य स्तर पर हमारी बातचीत जारी है. लेकिन मैं एक बात स्पष्ट कर दूं कि नरेंद्र मोदी सरकार हमारी सीमाओं को लेकर कोई समझौता नहीं करेगी और हम इसके लिए अडिग खड़े रहेंगे."\nहालांकि ये पूछे जाने पर कि क्या चीनी सैनिक भारतीय सीमा में घुस आए हैं, शाह ने कोई जवाब नहीं दिया.\nइसके बाद रक्षा मंत्री राजनाथ सिंह ने दो जून को एक इंटरव्यू में कहा कि 'अच्छी ख़ासी संख्या में' चीन के सैनिक सीमा पर मौजूद हैं. हालांकि बाद में उन्होंने इससे इनकार किया था.\nइस सबके बीच छह जून को भारत और चीन में लेफ़्टिनेंट जनरल स्तर पर बातचीत हुई. सैन्य स्तर की वार्ता के बाद भारतीय विदेश मंत्रालय ने अपने बयान में कहा कि दोनों देशों ने एक-दूसरे की भावनाओं का सम्मान करते हुए विवादों के निबटारे पर ज़ोर दिया है.\nभारत-चीन विवाद के मुद्दे पर विपक्षी पार्टियां सत्ताधारी बीजेपी से लगातार सवाल कर रही हैं और सरकार पर असली स्थिति छिपाने का आरोप लगा रही हैं.\nराहुल गांधी समेत कांग्रेस के कई नेता केंद्र सरकार से पूछ चुके हैं कि लद्दाख में क्या हो रहा है.\nएआईएमआईएम प्रमुख और सांसद असदउद्दीन ओवैसी ने कहा है कि केंद्र सरकार को देश को बताना चाहिए कि चीन के साथ क्या बातचीत हो रही है. ओवैसी ने कहा, "सरकार शर्मिंदा क्यों महसूस कर रही है? वो हमें बताए कि क्या चीनी सेना लद्दाख में भारतीय सीमा में घुस आई है."\nचीनी विदेश मंत्रालय के प्रवक्ता हुआ चुनयिंग ने कहा है कि सीमा विवाद को सुलझाने के लिए राजनयिक और सैन्‍य स्‍तर पर बातचीत को बल दिया जा रहा है. उन्होंने कहा कि दोनों देश आपसी मतभेदों को विवाद बढ़ने का कारण नहीं बनने देंगे.\nउन्होंने कहा, "विवादित सीमा क्षेत्रों में अभी स्थिति पूरी तरह से नियंत्रित और स्थिर है. भारत और चीन के बीच बातचीत के ज़रिए ऐसे सीमा विवाद को हल करने की क्षमता और इच्छाशक्ति दोनों हैं."\nचीन के सरकारी अख़बार ग्लोबल टाइम्स में प्रकाशित एक लेख में कहा गया है कि चीन और भारत ने आपसी बातचीत से डोकलाम विवाद जैसे हालात पैदा होने से बचा लिया लेकिन ये विवाद इतनी जल्दी ख़त्म नहीं होगा.\nअमरावती में उमेश कोल्हे की हत्या का किसे बताया जा रहा ‘मास्टरमाइंड’\nलाइव जस्टिस रमन्ना ने अमेरिका में न्यायपालिका को लेकर क्या बड़ी बात कही


1 महीने में घट जाएगा5किलो वजन अपनाएं ये डायट | lose5kg in 30 days with these changes - Hindi Boldsky\nजल्दी से वजन कम करना कोई खेल नही होता है ना ये कोई जादू होता है लेकिन अगर आपने इसका सही से और सही समय पर पालन कर लिए तो आपको इसका फायदा जरूर होगा। जैसा कि आप जानते है, भोजन को 3000 कैलोरी प्रतिदिन तक सीमित कर देना आपको अच्छा नही लग रहा होगा।\nहालाँकि, कठिन आहार, व्यायाम, और शरुआती जल भार को कम करने से (यह आपके वजन पर निर्भर करता है। आप जितने ज्यादा वजनी होंगे, यह उतना ही आसानी से होगा, यह आपके द्वारा की गई गणित से भी तेज गति से आपको लक्ष्य के काफी करीब ले जायेगा।\nइसके अतिरिक्त, प्रतिदिन वजन 1kg तक घटता बढ़ता रहता है, अगर आप तेजी से अपना वजन घटाना चाहते है तो हमारे पास एक एक ऐसा तरीका है जिससे आप एक महीने के5किलो तक अपना वजन कम कर सकते है। आइए जानते है कौन सा है वो तरीका....\nसुबह सुबह खाएं ये\nकोकोनट और पानी\nनास्ते में ये खाएं\nबादाम और बटर\nअगर आप अपने रोज़ के नाश्ते पर बहुत ज़्यादा निर्भर नहीं रहते या अपने रोज़ के नाश्ते में बदलाव करना चाहते हैं तो ब्रेड के साथ बादाम बटर (almond butter) का प्रयोग करके देखें। एक चम्मच बादाम बटर के साथ आप सेहत और वेट लॉस से जुड़े फायदें ले सकते हैं। पर याद रहे की आप जो बटर इस्तेमाल कर रहें हैं वो शुद्ध हो साथ ही एक चम्मच से ज़्यादा न हो जिससे आपके शरीर में प्रोटीन की मात्रा ज़रूरत से ज़्यादा ना हो\nइसके बाद2या3घंटो के लिए कुछ नहीं खाना है\nध्यान रहे कि इन चीजों को खाने के बाद आपको2या3घंटो तक कुछ भी नही खाना है क्योंकि अगर आपने ऐसा किया तो आपका वजन कम करने में थोड़ा दिक्कत हो सकती है। ये नुस्खे आपके शरीर पर बेहतर प्रभाव डालने के लिए काफी है।\n11 बजे के समय ये पिए ये वाली चाय ग्रीन टी\nग्रीन टी में कैफीन और ईजीसीजी जैसे बहुत अधिक बायोएक्टिव पदार्थ शामिल हैं। ये पदार्थ आपके भूख को कम करते हैं, आपके मटेबलिज़म में सुधार करते हैं, और अंत में आपके शरीर में वसा यानि फैट को कम करने में मदद करते हैं। अध्ययन से पता चलता है कि यह विशेष रूप से अपने पेट के चारों ओर कैलोरी जलाने में मदद करता है\nलन्च में खाएं ये, एक सप्ताह का चार्ट अंडे और वेजीटेबल्स से बजन कम करना\nआपको वेजीटेबल्स के साथ अंडे खाने है इस तरह से आप अपने एक सप्ताह का डायट चार्ट बना सकते है उसके बाद एक महीने तक कन्टीन्यू कर सकते है।\nनाश्ते में एक फल के साथ दो उबला अंडा खाएं. लंच में एक अंडे के सात सलाद खाएं। डिनर में दो उबले अंडे, सलाद और एक गिलास जूस लें.\nनाश्ते में एक फल और दो उबला अंडा लें। दोपहर के खाने में फल खाएं। रात के खाने में एक उबला अंडा, सलाद, चिकन का एक पीस और संतरे का जूस लें।\nइन सब्जियों को ना खाएं\nध्यान रहे कि डायट करते समय आपको भूलकर भी गाजर, बीन्स, आलू और किसी भी जड़ वाली सब्जी को नहीं खाना है।\nशाम को पिए बटर टी बटर टी\nबटर टी वजन कम करने में मदद करता है। ये आपके भूख को कम करता है। यह आपके मेटाबॉलिज्म को बूस्ट करता है और पूरे दिन पेट भरा हुआ महसूस कराता है। इसके अलावा इसमें पाए जाने वाला एंटीऑक्सीडेंट बेली फैट कम करने में भी मदद करता है।\nदिनर में लें हाई प्रोटीन डायट पनीर\nदूध से बने सभी प्रोडक्ट सेहत के लिए अच्छे होते हैं। पनीर ढेर सारे दूध को प्रोसेस करके तैयार किया जाता है इसलिये इसमें प्रोटीन, कार्ब और फैट होता है। इसमें कैल्शियम भी खूब होता है। गेनिंग करने वालों के लिये पनीर किसी वरदान से कम नहीं है। सौ ग्राम पनीर में करीब 18 ग्राम प्रोटीन होता है।\nघी और तेल को कहें ना\nअगर आप इनका सही और अच्छा रिजल्ट पाना चाहते है तो घी और तेल को आप भूलकर भी ना यू करें क्योंकि ऐसा करने से आपको सही परिणाम नहीं मिलेगे।\nlose5kg in 30 days with these changes\nLosing weight quickly is notagame, nor is itamagic, but if you follow it correctly and at the right time, then you will definitely benefit from it.


How To Add Favicon In Wordpress In Hindi » Tech Badhya\nHow To Add Favicon In WordPress In Hindi\nFavicon एक छोटा इमेज होता है जिसे आप अपने ब्राउज़र टैब के बाएं साइड में देखते है. ये आपके यूज़स को आपके साइट को पहचानने में मदत करता है. इस से आपके ब्रांड recognition को increase करने में हेल्प मिलता है और आपके ऑडियंस के बीच आपको ट्रस्ट बनाने में हेल्प मिलता है. इस आर्टिकल में हम आपको बताएँगे के Favicon क्या है और WordPress में Favicon Add कैसे करे. How To Add Favicon In WordPress\nWhat is Favicon (Favicon क्या है?)\nFavicon (“favorite icon”) वेब ब्रोसेर्स के द्वारा यूज़ किये जाने वाला एक स्माल आइकॉन है जो आपके यूजर को आपकी साइट को पहचानने के लिए एक एडिशनल ब्रांडिंग एलिमेंट को ऐड करने के लिए यूज़ करता है.\nअगर आप favicon को अपने साइट पे सही से ऐड करते है तो ब्राउज़र इसे डिफरेंट प्लेसेस पे यूज़ करता है जैसे ब्रोवेर्स टैब्स address बार्स, bookmarks आदि.\nयह आपकी साइट को proffessional लुक देने के साथ ही आपकी साइट का पहचान बनता है.\nअपने WordPress साइट में Favicon ऐड क्यों करे?\nजैसा की हमने आपको पहले भी बताया है की favicon आपके वेबसाइट की आइडेंटिटी को बनाने में आपको हेल्प करता है. हलाकि ये आपकी साइट की usability और यूजर experience को बेहतर बनता है. निचे दिए गए image की हेल्प से आप इसे बेहतर तरीके से समझ सकते है.\nअक्सर ऐसा होता है की हम अपने ब्राउज़र विंडो में मल्टीप्ल टैब ओपन कर लेते है. और जैसे ही टैब का नंबर इनक्रीस होता है तो वेबसाइट का टाइटल हाईड हो जाता है. ऐसे कंडीशन में favicon हमें साइट को जल्दी से जल्दी पहचान करने में मदत करता है.\nइसके साथ ही अगर आपके यूजर अपने मोबाइल डिवाइस की homescreen पे आपके साइट को ऐड करते है तो आपका साइट आइकॉन या favicon स्क्रीन पे दीखता है.\nआप WordPress admin एरिया से favicon को ऐड कर सकते है. WordPress में favicon को साइट आइकॉन कहा जाता है और इसे कस्टमाइज थीम सेक्शन में ऐड किया जा सकता है. तो चलिए देखते है स्टेप बय स्टेप (How To Add Favicon In WordPress)\n1.WordPress में Login करे\nLogin करने पे आप ‘Dashboard’ में आएंगे\n2.Appearance’ पे Click करे\nबाएं साइड में आपको menu दिखेगा आप उस menu में ‘Appearance’ पे click करे.\n3.अब ‘Customize’ पे Click करे\n‘Appearance’ पे पोइंटर लेजाने पर आपको एडिशनल options दिखेंगा जिसमे आपको ‘Customize’ पे click करना है.\n4.Site Identity’ पे Click करे\nयहाँ पे आप अपने साइट name, tagline, logo, एंड icon को डिफाइन कर सकते है. आप साइट Icon” में इमेज को ऐड कर सकते है. यही इमेज आपके साइट की favicon में दिखेगा.\nबस इतना ही आपको करना है और आपका favicon ऐड हो जायेगा.\nउम्मीद है आपको ये आर्टिकल (How To Add Favicon In WordPress) informative लगी होगी. अगर आपका कोई सवाल है तो आप हमसे कमेंट सेक्शन में पूछ सकते हैं.\nRead More जाने wifi6speed हिंदी में |Wi-Fi6– Next Generation Wi-Fi\nPingback: How To MakeaFavicon | Favicon kaise banaye » Tech Badhya


नेता जी जीते कांग्रेस से, मंत्री बने बीजेपी से, सुप्रीम कोर्ट ने कहा- अइसे कइसे! - Supreme court removes Manipur BJP minister Thounaojam Shyamkumar form the cabinet with immediate effect\nअभिषेकlallantopabhishek@gmail.comमार्च 19, 2020 12:59 PM\nटी श्यामकुमार ने 2017 में कांग्रेस के टिकट पर चुनाव जीता था. फिर बीजेपी में आ गए और मंत्री बन गए.\nचुनाव लड़ना किसी पार्टी से और मंत्री बनना किसी और पार्टी से. ये अच्छी बात थोड़े ना है. भारतीय जनता पार्टी के मणिपुर के नेता टी. श्यामकुमार अब ये बात समझ गए होंगे, क्योंकि समझावन मिली है सीधा सुप्रीम कोर्ट से. श्यामकुमार मणिपुर के विधायक हैं. 18 मार्च तक राज्य के वन मंत्री भी थे. अब दल-बदल कानून के तहत सुप्रीम कोर्ट ने श्यामकुमार को मंत्री पद से बर्खास्त कर दिया है. साथ ही अगले आदेश तक विधायक साब के विधानसभा में घुसने तक पर भी रोक लगा दी है.\n2017 में श्यामकुमार ने क्या किया था?\nपाला बदला था. 2017 में मणिपुर में विधानसभा चुनाव हुए थे. राज्य की आंद्रो सीट से श्यामकुमार ने चुनाव लड़ा. कांग्रेस के टिकट पर. चुनाव जीता भी. लेकिन श्यामकुमार की पार्टी हार गई. राज्य में बीजेपी के नेतृत्व में सरकार बनती दिख रही थी और श्यामकुमार ने आनन-फानन में कांग्रेस छोड़ी, बीजेपी में आए. पुरस्कार में पा गए मंत्री पद. वन मंत्री बने.\nपाला बदलने के इस मामले में अप्रैल, 2017 के बाद कुल 13 याचिकाएं दाखिल की गईं. इन्हीं पर सुनवाई के बाद सुप्रीम कोर्ट की जस्टिस नरीमन और रवींद्र भट की बेंच ने अब मंत्री को पद से हटाने का आदेश दिया है.\nमणिपुर चुनाव में ऐसा क्या हुआ था?\n2017 में राज्य में विधानसभा चुनाव हुए थे. 60 सीट की विधानसभा में बीजेपी ने 21 सीटें जीती थीं, कांग्रेस ने 28. लेकिन फिर भी सरकार बीजेपी की ही बनी. कांग्रेस के नौ विधायक चुनाव के बाद पार्टी छोड़कर बीजेपी में चले गए. इन्हीं में से एक थे टी श्यामकुमार.\nस्पीकर को भी कोर्ट से डांट पड़ी है\nदरअसल, कोर्ट इस मामले में सीधा हस्तक्षेप नहीं करना चाह रहा था. जनवरी में सुप्रीम कोर्ट ने कहा था कि वह मणिपुर विधानसभा के स्पीकर खेमचंद सिंह से उम्मीद कर रहा है कि वे इस मामले में अपनी ड्यूटी निभाएंगे. इसीलिए कोर्ट ने उस वक्त खेमचंद सिंह को कार्रवाई करने का समय देते हुए खुद फैसला नहीं सुनाया था. स्पीकर को चार हफ्ते का समय दिया गया था.\n4 मार्च को जब कोर्ट ने पूछा कि क्या हुआ, तो स्पीकर ने 10 दिन का समय और मांग लिया. ये भी दिया गया. लेकिन अब जब 10 दिन बाद भी कोई कार्रवाई नहीं हुई, तो कोर्ट ने खुद फैसला सुना दिया. मंत्री जी को बर्खास्त किया और विधानसभा में एंट्री तक पर रोक लगा दी. अब इस मामले पर अगली सुनवाई 30 मार्च को होगी.\nकोर्ट ने खास अधिकार का इस्तेमाल किया\nमणिपुर के स्पीकर की तरफ से तय समय से ज्यादा बीत जाने के बाद भी कोई जवाब नहीं आया, तो सुप्रीम कोर्ट ने फैसला सुनाया. कोर्ट ने फैसला अपने विशेषाधिकार का इस्तेमाल करते हुए सुनाया. वो विशेषाधिकार, जो संविधान के अनुच्छेद 142 के तहत कोर्ट को मिला है.\nअनुच्छेद-142 कहता है-\n‘अगर सुप्रीम कोर्ट को लगता है कि किसी अन्य संस्था के जरिए कानून और व्यवस्था को बरकरार रखने के लिए कोई आदेश देने में देरी हो रही है, तो कोर्ट खुद उस मामले में फैसला ले सकता है.’\nकोर्ट भी समझता है कि ये उसका विशेषाधिकार है. यानी विशेष परिस्थितियों में ही इस्तेमाल किया जाए तो बेहतर. इसीलिए अनुच्छेद-142 का इस्तेमाल जल्दी-जल्दा किया नहीं जाता है. लेकिन स्पीकर की ओर से बार-बार आनाकानी के बाद कोर्ट को ये रास्ता अपनाना ही पड़ा.\nPrevious Previous post: NPR तैयार करते वक्त क्या नहीं मांगा जाएगा, ये सरकार ने संसद में साफ कर दिया है\nNext Next post: बिहार में अब तक कोरोना वायरस का एक भी केस क्यों नहीं मिला?


aaj ka jeevan mantra by pandit vijayshankar mehta, life management tips by guru govindsingh, we should help needy people selflessly | जो व्यक्ति जरूरतमंद लोगों की नि:स्वार्थ भाव से सेवा करता है, उसका सम्मान बड़े-बड़े विद्वान लोग भी करते हैं - Dainik Bhaskar\nआज का जीवन मंत्र:जो व्यक्ति जरूरतमंद लोगों की नि:स्वार्थ भाव से सेवा करता है, उसका सम्मान बड़े-बड़े विद्वान लोग भी करते हैं\nकहानी - गुरु गोविंदसिंह और एक हकीम से जुड़ा किस्सा बहुत प्रचलित है। उस समय एक हकीम अपने सही इलाज के लिए बहुत प्रसिद्ध थे। एक दिन वे आनंदपुर गए और गुरु गोविंदसिंह के दर्शन किए।\nगुरु गोविंदसिंह ने उनकी ख्याति सुनी थी। वे जानते थे कि ये बहुत अच्छे इंसान हैं। हकीम ने गुरुदेव से कहा, 'अब मैं जा रहा हूं तो आप मुझे कोई ऐसा संदेश दीजिए, जो मेरे लिए आशीर्वाद बन जाए और फिर मैं उसका पालन करूं।'\nगुरुदेव ने कहा, 'हकीम साहब, दीन-दु:खी लोगों की सेवा करने में, उपचार करने में जरा भी देर कभी मत करना। ऐसे लोगों का उपचार तुरंत करना चाहिए। सबसे पहले इन्हें रखना।'\nगुरुदेव के पास समय बहुत कम था, लेकिन फिर भी वे हकीम साहब के घर पहुंचे। उन्होंने देखा कि हकीम साहब इबादत कर रहे हैं, उनकी आंखें बंद हैं तो वे वहीं बैठ गए। कुछ देर बाद घर के बाहर से आवाज आई, 'हकीम साहब जल्दी चलिए, बीमार मर जाएगा। हम गरीब लोग हैं, अब आपका ही सहारा है।'\nजब हकीम घर पहुंचे तो उन्होंने देखा कि गुरु गोविंदसिंह वहीं बैठे थे, जबकि वे जल्दी में थे। हकीम ने कहा, 'आप मेरे लिए रुके हैं?'\nगुरुदेव बोले, 'तुम्हारे लिए नहीं, तुम्हारे अच्छे कामों ने मुझे यहां रोक लिया। मैंने तुमसे कहा था कि दीन-दु:खी की सेवा करने में देर मत करना और आज तुम्हें भागता हुआ देखकर मुझे लगा कि इससे बड़ी इबादत और क्या हो सकती है? अच्छे काम का सम्मान किया जाना चाहिए, जो मैंने किया।'\nसीख - जब हम साफ नीयत के साथ अच्छे काम करते हैं तो बड़े-बड़े विद्वान और हालात हमारे पक्ष में हो जाते हैं। हमें दुखी लोगों की मदद करने में बिल्कुल भी देर नहीं करनी चाहिए। जो लोग इन बातों का ध्यान रखते हैं, उन्हें घर-परिवार और समाज में सम्मान मिलता है।


Updated on7Dec, 2019 01:51 PM IST BY PRADESHLIVE.COM\nराजधानी गांधीनगर में बिन सचिवालय परीक्षा में गड़बड़ी का आरोप लगाते हुए इसे रद्द करने की मांग को लेकर पिछले तीन दिन से धरने पर बैठे अभ्यर्थियों ने आजादी के नारे लगाए.\nनई दिल्ली की जवाहरलाल नेहरू यूनिवर्सिटी (जेएनयू) के बाद प्रधानमंत्री नरेंद्र मोदी के गृह राज्य गुजरात में भी आजादी के नारे लगे हैं. राजधानी गांधीनगर में बिन सचिवालय परीक्षा में गड़बड़ी का आरोप लगाते हुए इसे रद्द करने की मांग को लेकर पिछले तीन दिन से धरने पर बैठे अभ्यर्थियों ने आजादी के नारे लगाए.\nराज्य सरकार की ओर से छात्रों के आरोपों की जांच के लिए विशेष जांच टीम (एसआईटी) बनाए जाने के ऐलान के बाद तीन दिनों से आमरण अनशन का नेतृत्व कर रहे युवराज ने ये कहते हुए मैदान छोड़ दिया कि सरकार ने हमारी जांच की मांग को मान लिया है. युवराज के अनशन समाप्त करने के बाद कांग्रेस के हार्दिक पटेल धरनारत अभ्यर्थियों के समर्थन में खुलकर आ गए और अनशन स्थल पहुंच गए. हार्दिक के साथ निर्दलीय विधायक जिग्नेश मेवानी भी अनशन में शरीक होने पहुंचे.\nजमकर लगे नारे\nकांग्रेस नेताओं के समर्थन ने धरनारत अभ्यर्थियों में उत्साह का संचार कर दिया. उत्साहित अभ्यर्थियों ने जमकर नारेबाजी की. कांग्रेस नेताओं की मौजूदगी में अभ्यर्थियों ने जेएनयू की तर्ज पर आजादी के नारे लगाए, "हम लेकर रहेंगे आजादी, तुम कुछ भी कर लो … देश से मांगे आजादी … मैं भी बोलूं … तुम भी बोलो … हम छीन के लेंगे… आजादी" और इंकलाब जिंदाबाद के नारे लगाए.\nमोदी- शाह पर हमलावर रहे हार्दिक\nकांग्रेस के नेता हार्दिक पटेल पीएम मोदी और गृह मंत्री अमित शाह पर हमलावर रहे. हार्दिक ने कहा कि अब तक प्रदेश में 500 से अधिक बार एसआईटी बनाई जा चुकी है. एसआईटी का फायदा सिर्फ दंगों के मामले में मोदी और शाह को ही मिला है. जैसा सरकार चाहती है, SIT की रिपोर्ट वैसी ही आती है.\nमेवानी ने सरकार को घेरा\nवहीं दलित नेता और विधायक जिग्नेश मेवानी ने सरकार पर छात्रों और युवाओं के साथ अन्याय का आरोप लगाते हुए कहा बेरोजगारी कितनी अधिक है, वह आंकड़े ही बता रहे हैं कि 39 सौ पोस्ट के लिए 10 लाख लोगों ने फॉर्म भरे और6लाख अभ्यर्थियों ने परीक्षा दी. उन्होंने कहा कि परीक्षा का पेपर लीक हुआ है तो सरकार को जवाब देना ही चाहिए. अभ्यर्थियों के अनशन में हार्दिक के अलावा सीजे चावड़ा और कई अन्य नेता भी पहुंचे.


कुछ अलग सा: क्या भगवान् के यहाँ अब देर के साथ अंधेर भी है?\nशनिवार, 13 सितम्बर 2008\nक्या भगवान् के यहाँ अब देर के साथ अंधेर भी है?\nफिर वही दहशतगर्दी, वही आतंक, फिर वही सडकों पर बहता निर्दोष खून। फिर वही अपना वर्चस्व साबित करने के लिए निहत्थे, बेकसूर, बेगुनाह लोगों की हत्या।\nयही सब फिर दोहराया गया, राजधानी दिल्ली में आज शाम को। कितने घर उजड गये, कितने परिवार बर्बाद हो गये, कोई हिसाब नहीं, और यह सब अपनी ताकत की नुमाईश के लिए। इस दहशतगर्दी मे किसी सियासतदान की जान नही गयी, कोई धर्म का ठेकेदार नहीं मरा। जान गंवाई उन निरीह बच्चों, महिलाओं तथा पुरुषों ने जो पहले ही जिंदगी की जद्दोजहद से रोज दो-चार होते रहते हैं।\nघटना घट जाने के बाद वही रटी-रटायी सरकारी बयानबाजी आनी शुरु हो जाती है। मिडीया अटकलें लगाना शुरु कर देता है जिम्मेदार नाम के बारे में। कुछ देर बाद कोई संगठन अपना नाम उजागर कर देता है। फिर सब कुछ धीरे-धीरे अपनी जगह पर वैसा ही हो जाता है जैसा पहले था। पर कुछ बदनसीब लोग रह जाते हैं, जिंदगी भर को दर्द सहने के लिए, जिनकी ना तो कोई गलती थी ना किसी से कोई बैर था, इस सवाल के साथ कि हे प्रभू ये तेरा कैसा न्याय है?\nजब तक हिजडो की सरकारे आती रहे गी तब तक गुण्डे मवाली यही करेगे, जागो जागो...बहुत अफ़्सोस हुआ यह सब पढ कर, लेकिन भगवान के घर ना अंधेर हे ना देर, उस ने हमे दिमाग दिया हे, उस से हम इन हिजडो की सरकार बदल सकते हे, अपने वोट का इस्तेमाल करो\n13 सितम्बर 2008 9:40 am\nभगवान के घर ना अंधेर हे ना देर, उस ने हमे दिमाग दिया हे, उस से हम इन हिजडो की सरकार बदल सकते हे, अपने वोट का इस्तेमाल करो\n13 सितम्बर 2008 10:10 am\n13 सितम्बर 2008 10:22 am


एकोऽहम्: उन्होंने कार्टूनिस्ट को भोजन पर बुलाया\n* Wednesday, May 16, 2012\nप्रवीण पाण्डेय May 16, 2012 at 9:47 AM\nहमारे पुरखे निश्चय ही स्वर्ग में बैठकर रो रहे होंगे।\nसदा May 16, 2012 at 12:23 PM\nRahul Singh May 16, 2012 at 9:38 PM\nशंकर पर मरणोपरांत कार्रवाई का आइडिया कैसा रहेगा.\nविष्णु बैरागी May 17, 2012 at 8:11 AM\nअद्भुत। तनिक बताइए कि आपका यह सुझाव किसे और कैसे पहुँचाया जाए? गोल गुम्‍बदवाली इमारत में बैठनेवालों के व्‍यवहार को देखते हुए मुझे पूरा विश्‍वास है कि हमारा कोई न कोई 'सजग और सावधान' प्रतिनिधि आपके सुझाव पर फौरन ही अमल करने को उतावला हो जाएगा।\nदिनेशराय द्विवेदी May 17, 2012 at 2:03 AM\nपूरी संसद बहस से बेहाल होती रही। बस एक सांसद कश्मीर का था जो कह रहा था कि इस में बेहाल होने जैसा क्या है?\nलोगों ने सही कहा है चोर की दाढ़ी में तिनका।\nSmart Indian May 17, 2012 at 6:05 AM\nवाकई वह समय और था। नेहरू जी और बालकवि बैरागी जैसे लोग और हैं। आज़ादी से पहले की राजनीति में मलाई का अभाव था, जिस्मानी तोड़-फ़ोड़ का खतरा था और जान, माल का भी, इसलिये हल्के चरित्र वाले मुफ़्तखोरों के राजनीतिज्ञ बनने का चांस आज के मुकाबले बहुत कम था। आज़ादी के बाद धीरे-धीरे खतरे कम से कमतर होते गये और मलाई बढती गई। और इसी के साथ बढते गये वे लोग जिन्हें या पैसे बनाना आता है या आहत होना। जो जितना गला फ़ाड़ सकता है वह उतना बड़ा नेता। इस पतनशील युग में दुःख की बात यह है कि स्थिति सुधारने के लिये कुछ खास हो नहीं रहा।


in this district of bihar 70 percent of the people who have seen 50 spring corona killed bhagalpur asj | बिहार के इस जिले में 50 बसंत देख चुके 70 प्रतिशत लोगों की कोरोना ने ली जान\nin this district of bihar 70 percent of the people who have seen 50 spring corona killed bhagalpur asj\nबिहार के इस जिले में 50 बसंत देख चुके 70 प्रतिशत लोगों की कोरोना ने ली जान\nUpdated Date Sun, Aug 30, 2020, 5:39 AM IST\nभागलपुर : बिहार की आबादी के 13 प्रतिशत ऐसे लोग हैं जिनकी उम्र 50 के पार है. कोविड 19 महामारी के इस दौर में सबसे ज्यादा खतरा इसी उम्र वर्ग के लोगों को है. राज्य स्वास्थ्य समिति ने कोविड 19 वेब पोर्टल में दर्ज मौत के आंकड़े का विश्लेषण किया है, इसमें यह बात सामने आयी है. इस विश्लेषण से पता चला की अब तक सूबे में 20 प्रतिशत ऐसे पॉजिटिव पाये गये हैं जो अपनी उम्र का 50 वां सावन देख चुके हैं.\nअब तक जिन कोरोना पॉजिटिव मरीजों की मौत हुई है, उसके विश्लेषण से पता चला कि अब तक जिन 70 प्रतिशत लोगों की मौत हुई है, उनकी उम्र 50 साल के पार थी. इस आंकड़े के बाद मुख्यालय हरकत में आ गया है. सूबे के सभी सिविल सर्जन को समिति के कार्यकारी निदेशक मनोज कुमार ने एक पत्र जारी किया है.इसमें स्पष्ट रूप से कहा गया है कि सिविल सर्जन ऐसे लोगों पर खास नजर रखें. अगर ऐसे लोग कोरोना पॉजिटिव पाये जाते हैं, तो उनको तत्काल उपचार के साथ गहन निगरानी में रखा जाये.\nसूबे में 50 पार उम्र लोगों की संख्या है 1.7 करोड़ : सूबे की आबादी 12.7 करोड़ है. इसमें से 1.7 ऐसे लोग हैं जिनकी उम्र 50 के पार है. यानी हर दो घर में एक घर में इस उम्र के लोग हैं. इनका इलाज होम आइसोलेशन, सीसीसी या अस्पताल में हो रहा हो, इनके बारे में रोज जानकारी ली जाये.\n24 घंटे में दो कोरोना पॉजिटिव की मौत : भागलपुर .जवाहर लाल नेहरू मेडिकल कॉलेज अस्पताल में 24 घंटे में दो कोरोना पॉजिटिव मरीज की मौत हो गयी. दोनों मुंगेर के रहने वाले थे. असरगंज के विनोद साह कोरोना पॉजिटिव को 20 अगस्त को उनको भर्ती किया गया था. डॉक्टर के अनुसार मरीज का ऑक्सीजन लेबल बहुत कम हो गया था, उनको आइसीयू में रखा गया था. अंत में उनकी हालत बिगड़ती चली गयी.\nदूसरी मौत संग्रामपुर के धनंजय यादव (50) की हुई. 24 अगस्त को उनको मायागंज अस्पताल लाया गया था. डॉक्टर ने मरीज को सीधे ट्रामा वार्ड में भेज दिया था. कोरोना जांच में वह पॉजिटिव पाये गये, उनको आइसोलेशन वार्ड में शिफ्ट किया गया. मरीज लगातार पेट दर्द से परेशान था. शुक्रवार रात उनकी तबीयत अचानक खराब होने लगी. यहां तैनात डॉक्टर उनकी हालत देख सीनियर डॉक्टर को कॉल करने लगे. जब तक सीनियर डॉक्टर आते उससे पहले ही उनकी मौत हो चुकी थी. हॉस्पिटल मैनेजर सुनील कुमार गुप्ता ने बताया कि दोनों शव को कोविड प्रोट्रोकॉल के तहत सुरक्षित पैक कर रखा गया है. परिजनों के आने पर शव सौंप दिया जायेगा.\nPublished Date Sun, Aug 30, 2020, 5:39 AM IST


Panchtantra Story Hindi Mendhakraj Aur Naag\nमेंढकराज और नाग - पंचतंत्र\nएक कुएं में बहुत से मेंढक रहते थे। उनके राजा का नाम था गंगदत्त। गंगदत्त बहुत झगड़ालू स्वभाव का था। आसपास दो-तीन और भी कुएं थे। उनमें भी मेंढक रहते थे। हर कुएं के मेंढकों का अपना राजा था।\nहर राजा से किसी न किसी बात पर गंगदत्त का झगड़ा चलता ही रहता था। वह अपनी मूर्खता से कोई गलत काम करने लगता और बुद्धिमान मेंढक रोकने की कोशिश करता तो मौका मिलते ही अपने पाले गुंडे मेंढकों से पिटवा देता। कुएं के मेंढकों के भीतर गंगदत्त के प्रति रोष बढ़ता जा रहा था। घर में भी झगड़ों से चैन न था। अपनी हर मुसीबत के लिए दोष देता।\nएक दिन गंगदत्त पड़ोसी मेंढक राजा से खूब झगड़ा। खूब तू-तू, मैं-मैं हुई। गंगदत्त ने अपने कुएं में आकर बताया कि पड़ोसी राजा ने उसका अपमान किया है। अपमान का बदला लेने के लिए उसने अपने मेंढकों को आदेश दिया कि पड़ोसी कुएं पर हमला करें सब जानते थे कि झगड़ा गंगदत्त ने ही शुरू किया होगा।\nकुछ सयाने मेंढकों तथा बुद्धिमानों ने एकजुट होकर एक स्वर में कहा, 'राजन, पड़ोसी कुएं में हमसे दुगने मेंढक हैं। वे स्वस्थ व हमसे अधिक ताकतवर हैं। हम यह लड़ाई नहीं लड़ेंगे।'\nगंगदत्त सन्न रह गया और बुरी तरह तिलमिला गया। मन ही मन उसने ठान ली कि इन गद्दारों को भी सबक सिखाना होगा। गंगदत्त ने अपने बेटों को बुलाकर भड़काया, 'बेटा, पड़ोसी राजा ने तुम्हारे पिताश्री का घोर अपमान किया है। जाओ, पड़ोसी राजा के बेटों की ऐसी पिटाई करो कि वे पानी मांगने लग जाएं।'\nगंगदत्त के बेटे एक-दूसरे का मुंह देखने लगे। आखिर बड़े बेटे ने कहा, 'पिताश्री, आपने कभी हमें टर्राने की इजाजत नहीं दी। टर्राने से ही मेंढकों में बल आता है, हौसला आता है और जोश आता है। आप ही बताइए कि बिना हौसले और जोश के हम किसी की क्या पिटाई कर पाएंगे?'\nअब गंगदत्त सबसे चिढ़ गया। एक दिन वह कुढ़ता और बड़बड़ाता कुएं से बाहर निकल इधर-उधर घूमने लगा। उसे एक भयंकर नाग पास ही बने अपने बिल में घुसता नजर आया। उसकी आंखें चमकीं। जब अपने दुश्मन बन गए हों तो दुश्मन को अपना बनाना चाहिए। यह सोच वह बिल के पास जाकर बोला, 'नागदेव, मेरा प्रणाम।'\nनागदेव फुफकारा, 'अरे मेंढक मैं तुम्हारा बैरी हूं। तुम्हें खा जाता हूं और तू मेरे बिल के आगे आकर मुझे आवाज दे रहा है।\nगंगदत्त टर्राया, 'हे नाग, कभी-कभी शत्रुओं से ज्यादा अपने दुख देने लगते हैं। मेरा अपनी जाति वालों और सगों ने इतना घोर अपमान किया है कि उन्हें सबक सिखाने के लिए मुझे तुम जैसे शत्रु के पास सहायता मांगने आना पड़ा है। तुम मेरी दोस्ती स्वीकार करो और मजे करो।'\nनाग ने बिल से अपना सिर बाहर निकाला और बोला, 'मजे, कैसे मजे?'\nगंगदत्त ने कहा, 'मैं तुम्हें इतने मेंढक खिलाऊंगा कि तुम मोटाते-मोटाते अजगर बन जाओगे।'\nनाग ने शंका व्यक्त की, 'पानी में मैं जा नहीं सकता। कैसे पकडूंगा मेंढक?'\nगंगदत्त ने ताली बजाई, 'नाग भाई, यहीं तो मेरी दोस्ती तुम्हारे काम आएगी। मैंने पड़ोसी राजाओं के कुओं पर नजर रखने के लिए अपने जासूस मेंढकों से गुप्त सुरंगें खुदवा रखीं हैं। हर कुएं तक उनका रास्ता जाता है। सुरंगें जहां मिलती हैं, वहां एक कक्ष है। तुम वहां रहना और जिस-जिस मेंढक को खाने के लिए कहूं, उन्हें खाते जाना।'\nनाग गंगदत्त से दोस्ती के लिए तैयार हो गया। क्योंकि उसमें उसका लाभ ही लाभ था। एक मूर्ख बदले की भावना में अंधे होकर अपनों को दुश्‍मन के पेट के हवाले करने को तैयार हो तो दुश्मन क्यों न इसका लाभ उठाए?\nनाग गंगदत्त के साथ सुरंग कक्ष में जाकर बैठ गया। गंगदत्त ने पहले सारे पड़ोसी मेंढक राजाओं और उनकी प्रजाओं को खाने के लिए कहा। नाग कुछ सप्ताहों में सारे दूसरे कुओं के मेंढकों को सुरंगों के रास्ते जा-जाकर खा गया। जब सब समाप्त हो गए तो नाग गंगदत्त से बोला, 'अब किसे खाऊं? जल्दी बता। चौबीस घंटे पेट फुल रखने की आदत पड़ गई है।'\nगंगदत्त ने कहा, 'अब मेरे कुएं के सभी सयाने और बुद्धिमान मेंढकों को खाओ।'\nवह खाए जा चुके तो प्रजा की बारी आई। गंगदत्त ने सोचा, 'प्रजा की ऐसी की तैसी। हर समय कुछ न कुछ शिकायत करती रहती है। उनको खाने के बाद नाग ने खाना मांगा तो गंगदत्त बोला, 'नाग मित्र, अब केवल मेरा कुनबा और मेरे मित्र बचे हैं। खेल खत्म और मेंढक हजम।'\nनाग ने फन फैलाया और फुफकारने लगा, 'मेंढक, मैं अब कहीं नहीं जाने का। तू अब खाने का इंतजाम कर वर्ना।'\nगंगदत्त की बोलती बंद हो गई। उसने नाग को अपने मित्र खिलाए फिर उसके बेटे नाग के पेट में गए। गंगदत्त ने सोचा कि मैं और मेंढकी जिंदा रहे तो बेटे और पैदा कर लेंगे। बेटे खाने के बाद नाग फुफकारा, 'और खाना कहां है? गंगदत्त ने डरकर मेंढकी की ओर इशार किया। गंगदत्त ने स्वयं के मन को समझाया, 'चलो बूढ़ी मेंढकी से छुटकारा मिला। नई जवान मेंढकी से विवाह कर नया संसार बसाऊंगा।'\nमेंढकी को खाने के बाद नाग ने मुंह फाड़ा, 'खाना।'\nगंगदत्त ने हाथ जोड़े, 'अब तो केवल मैं बचा हूं। तुम्हारा दोस्त गंगदत्त। अब लौट जाओ।'\nनाग बोला, 'तू कौन-सा मेरा मामा लगता है और उसे हड़प गया।\nसीखः अपनो से बदला लेने के लिए जो शत्रु का साथ लेता है, उसका अंत निश्चित है।


LeaveaComment\t/ Television / By multiadda / June 13, 2022 June 13, 2022 / bollywood news, Chhavi Mittal, Chhavi Mittal breast cancer, Chhavi Mittal cancer news, छवि मित्तल, छवि मित्तल कैंसर, छवि मित्तल न्यूज\nमुंबईः टीवी एक्ट्रेस छवि मित्तल (Chhavi Mittal) ने हाल ही में कैंसर को मात दी है. कैंसर की चपेट में आने के बाद से ही एक्ट्रेस लगातार फैंस के साथ अपनी जर्नी शेयर कर रही हैं. एक्ट्रेस को ब्रेस्ट कैंसर (Chhavi Mittal Most cancers) हुआ था. जिसके बाद उन्होंने सर्जरी करवाई थी. अब छवि मित्तल …\nछवि मित्तल ने बैकलेस ड्रेस में फ्लॉन्ट किए अपने कैंसर सर्जरी के निशान, बोलीं- ‘कभी नहीं हटाऊंगी’ Read More »\nLeaveaComment\t/ Television / By multiadda / June 7, 2022 June 7, 2022 / ayushmann khurrana, ayushmann khurrana actor, ayushmann khurrana audition, ayushmann khurrana news, bollywood, bollywood actor, bollywood news, kyunki saas bhi kabhi bahu thi, आयुष्मान खुराना, क्योंकि सास भी कभी बहू थी.\nआयुष्मान खुराना (Ayushmann Khurrana) की एंटरटेनमेंट इंडस्ट्री में बड़ी ही मजेदार जर्नी रही है. आयुष्मान भी उन एक्टर्स में शामिल हैं जिन्होंने छोटे पर्दे पर शानदार सफलता हासिल करने के बाद बड़े पर्दे पर कदम रखा है. साल 2012 में ‘विक्की डोनर’ (Vicky Donor) से डेब्यू करने से पहले एक्टर ‘रोडीज’ के सेकेंड सीजन के …\nAyushmann Khurrana: ‘क्योंकि सास भी कभी बहू थी’ के लिए आयुष्मान खुराना ने दिया था ऑडिशन, जानें किसको मिला रोल Read More »


मणिपुर : भाजपा में शामिल हुए कांग्रेस विधायक | Madhya Uday - Online Hindi News Portal\nमणिपुर : भाजपा में शामिल हुए कांग्रेस विधायक\nइंफाल: मणिपुर में कांग्रेस के एक विधायक गिनसुहाऊ जोऊ ने भारतीय जनता पार्टी (भाजपा) का दामन थाम लिया है। सोमवार की शाम कांग्रेस विधायक का भाजपा कार्यालय में स्वागत करते हुए मुख्यमंत्री एन. बीरेन सिंह ने कहा कि कांग्रेस के कुछ और विधायक भाजपा में शामिल हो सकते हैं।\nगिनशुहाऊ सिंघट विधानसभा क्षेत्र से निर्वाचित हैं।\nबीते माह राज्य की सत्ता में भाजपा सरकार गठित होने के बाद कांग्रेस के एक अन्य विधायक टी. सूर्यकुमार भाजपा में शामिल हुए थे। सूर्यकुमार को राज्य मंत्रिमंडल में भी शामिल किया गया।\nबीते विधानसभा चुनाव में भाजपा 60 सदस्यीय मणिपुर विधानसभा में 21 सीटें ही जीत सकी थी, लेकिन छोटे-छोटे स्थानीय दलों के समर्थन से सरकार बनाने में सफल रही थी। कांग्रेस 28 सीटों के साथ सबसे बड़ी पार्टी है।


अनुभव सिन्हा ने की साल 2001 से 'तुम बिन' फिल्म की रैप-अप की फोटो शेयर : Bollywood Helpline\nअनुभव सिन्हा ने की साल 2001 से 'तुम बिन' फिल्म की रैप-अप की फोटो शेयर\nअनुभव सिन्हा ने पिछले कुछ सालो में ऑडियंस को बहुत सी यादगार फिल्में दी है जैसे की 'थप्पड़', 'मुल्क' और 'आर्टिकल 15'. लेकिन आज भी कुछ लोगों को उनकी डेब्यू फिल्म 'तुम बिन' ही सबसे ज्यादा पसंद आती हैं। अनुभव को अपनी पहली फिल्म की याद आयी तो उन्होंने उसके शूट के आखरी दिन की फोटो की सबके साथ शेयर।\nशूट रैप की फोटो शेयर करते हुए अनुभव ने लिखा , "इट्स अ रैप !#तुमबिन सिरका 2001 ."\n'तुम बिन' साल 2001 में रिलीज़ हुई थी और यह एक रोमांटिक फिल्म है . इसे अनुभव सिन्हा ने डायरेक्ट किया है और भूषण कुमार ने प्रोडूस किया है। फिल्म में प्रियांशु चटर्जी ,संदली सिन्हा, हिमांशु मालिक और राकेश वशिष्ठ मुख्य भूमिका में नजर आये और इस फिल्म को उसके म्यूजिक के लिए आज भी याद किया जाता है। फिल्म का म्यूजिक निखिल विनय ने दिया है।\nफिल्म तुम बिन को लोगों ने बेहद पसंद किया था की अनुभव ने फिल्म का दूसरा पार्ट 'तुम बिन 2' भी बनाया जो की साल 2016 में आया था।\nअनुभव सिन्हा की आखरी फिल्म 'थप्पड़' को लोगों ने बहुत प्यार दिया और यह फिल्म फिर से सिनेमा हॉल में रिलीज़ की गयी हैं.अनुभव ने अभी हाल ही में एक म्यूजिक वीडियो डायरेक्ट किया था 'बम्बई मैं का बा' जिसे मनोज बाजपेयी ने गया और उनपर ही यह गाना फिल्माया गया है। अभी पिछले हफ्ते बिहार में बीजेपी सरकार ने अपने ट्विटर हैंडल पर एक गाना शेयर किया था 'बिहार में ई बा'.\nयह गाना उन्होंने राज्य में हुई तरक्की को लेकर बनाया है।अनुभव ने एक लम्बे नॉट के माध्यम से सरकार पर इल्जाम लगाया की उन्होंने उनके गाने को बिना पूछे चोरी किया।


जीवन में धारण योग्य कुछ महत्वपूर्ण नियम – हिंदी इंटरनेट\nजीवन में धारण योग्य कुछ महत्वपूर्ण नियम\nOctober 23, 2016 March 19, 2017 by Mukesh Sharma / 0\nजीवन उपयोगी कुछ नियम\nआज आपको कुछ महत्वपूर्ण नियमों के बारे में बताने जा रहे हैं कृपया हो सके तो इन्हें जीवन में लागू करें।\n1. जहाँ आप रहते हो उसे ईश्वर का निवास मानकर उस स्थान को तथा उसके आस-पास की जगह को साफ सुधरा रखो।2. अपने शरीर के हाथ-पैर के नाखूनों को ज्यादा न बढ़ने दे उन्हें थोडे बढ़ने पर ही काटते रहें। अपने नाखूनों को बढ़े और मैल से भरे मत रहने दो।\n3. सोमवार, बुधवार और शनिवार इन दिनों को शरीर पर तेल लगाने का उत्तम दिन होता हैं। इससे ग्रहों की दृष्टि अच्छी बनी रहती है।\n4. शरीर पर तेल लगाने से पहले नाभि एवं हाथ-पैर की उँगलियों के नाखूनों पर अच्छी प्रकार तेल लगाना चाहिए।\n5. पैरों को जितना सम्भव हो सके खुला रखो। हर सुबह कुछ समय के लिए कहीं हरी घास में नंगे पैर चलो।\n6. ऊँची एड़ी के ना तो जूते पहने और ना ही सैंडल पहने क्योंकि इससे स्वास्थ्य को बहुत हानि पहुँचाती है।\n7. शरीर पर पाउडर, स्नो आदि का प्रयोग कम करें। क्योकिं यह त्वचा के स्वाभाविक सौंदर्य को नष्ट करते हैं।\n8. ज्यादा तंग कपडे न पहने। ज्यादा कसे हुए और नायलोन के कृत्रिम तंतुओं से बने हुए कपड़े और भड़कीले गहरे रंग से कपड़े हमारे तन-मन को हानि पहुँचाते हैं। क्योकिं तंग कपड़ों से शरीर को शुद्ध हवा नहीं मिल पाती। ढिल सूती वस्त्र का प्रयोग स्वास्थ्य के लिए अति उत्तम माना जाता है।\n9. बाहर से घर आते ही तुरंत पानी मत पियो। अपने हाथ-पैर को मत धोओ और न ही आते ही स्नान करो। क्योंकि इससे बहुत हानि होती है। शरीर का पसीना सूख जाने के बाद कम-से-कम 15 मिनट विश्राम करना चाहिए। फिर उसके बाद हाथ-पैर धोकर पानी पी सकते है।\n10. अश्लील मित्र और पुस्तक आदि का साथ छोड़ दें। हमेशा ज्ञानवर्ध पुस्तकों का पढ़ना चाहिए।\n11. ये बात हमेशा याद रखना की चोरी कभी न करो। क्योंकि वह एक ना एक दिन आपके आगे ही आना है। चाहे तो आजमाकर देख सकते हो।\n12. किसी का भी सामान या वस्तु लें तो उसे अच्छी प्रकार से सँभाल कर रखें। जब उसका कार्य पूरा हो जाये तो उसे तुरन्त ही वापिस दे।\n13. समय का बहुत महत्व होता है। इसके महत्त्व को समझो। इसे व्यर्थ की बातें और व्यर्थ के काम में मत गँवाओ।\n14. हमेशा सच बोलें और सच का साथ दें। किसी वस्तु के लालच में आकर अपने इमान को न खोये।\n15. अपने से छोटे व्यक्ति अथवा किसी भी प्राणी को कभी भी मत सताओ। हो सके तो उसकी मदद करें।\nTag: आदर्श, उपयोगी जानकारी, नियम पालनLeaveacomment\nPrevious Postमुकेश के गाने – यहाँ सुने और डाउनलोड करें\nNext Postइन बातों को जीवन में धारण करके बन सकते हैं महान


शाकिब अल हसन इतने मैच के लिए हुए बैन, जेब भी होगी ढीली | Shakib Al Hasan banned for so many matches, pockets will also be loose\nशाकिब अल हसन इतने मैच...\nशाकिब अल हसन इतने मैच के लिए हुए बैन, जेब भी होगी ढीली\n12 Jun 2021 2:51 PM GMT\nबांग्लादेश के स्टार खिलाड़ी और मौजूदा समय के बेहतरीन ऑलराउंडरों में गिने जाने वाले शाकिब अल हसन बैन हो गए हैं\nबांग्लादेश के स्टार खिलाड़ी और मौजूदा समय के बेहतरीन ऑलराउंडरों में गिने जाने वाले शाकिब अल हसन (Shakib Al Hasan) बैन हो गए हैं. उन्हें ढाका प्रीमियर लीग (Dhaka Premier League) में तीन मैचों की लिए बैन किया गया है जिसका कारण लीग के मैच के दौरान उनका खराब व्यवहार है. ईएसपीएनक्रिकइंफो के मुताबिक लीग में मोहम्मडन स्पोर्टिंग के कप्तान शाकिब पर तीन मैचों का बैन लगाया गया है. इतना ही नहीं बल्कि उन पर पांच लाख बीडीटी का जुर्माना भी लगाया गया है. वह अब लीग में अपनी टीम के आठवें, नौवें और दसवें मैच में हिस्सा नहीं ले पाएंगे. दरअसल, शाकिब ने लीग में मोहम्मडन स्पोर्टिंग क्लब और अबाहनी लिमिटेड के बीच खेले गए मैच के दौरान अंपयार के फैसले पर गुस्सा जताते हुए स्टाम्प पर लात मारी थी.\nबारिश से प्रभावित इस मैच में मोहम्मडन स्पोर्टिंग की कप्तानी कर रहे शाकिब अल हसन ने सबसे पहले पांचवें ओवर में अपनी बद्तमीजी दिखाई. अपने ओवर की आखिरी गेंद पर उन्होंने बल्लेबाज के खिलाफ एलबीडब्ल्यू की अपील की, लेकिन अंपायर ने इसे नॉटआउट करार दिया. गुस्से में शाकिब ने तुरंत अंपायर के सामने स्टंप्स पर जोर से लात मारी और फिर बहस करने लगे. ये मामला शांत हुआ ही था कि अगले ओवर में शाकिब ने सारी हदें पार कर दीं. छठें ओवर की पांचवीं गेंद के बाद बारिश के कारण अंपायर ने मैदान पर कवर्स लाने का इशारा किया. शाकिब इस बार भी भड़क उठे और भागते हुए सीधे अंपायर के सामने पहुंचे और तीनों स्टंप उखाड़कर जोर से पटक दिए. फिर एक स्टंप उठाकर उसे वापस गाड़ दिया.\nफिर मांगी सबसे माफी\nहालांकि, इसके बाद अनुभवी ऑलराउंडर ने अपने फेसबुक पेज पर एक पोस्ट लिखकर माफी मांगी और कहा कि वह उम्मीद करेंगे कि दोबारा ऐसा कुछ न हो. शाकिब ने लिखा, "मुझे अपनी झुंझलाहट जाहिर करने और घर पर बैठकर मैच देख रहे लोगों के लिए मजा किरकिरा करने पर खेद है. मुझ जैसे अनुभवी खिलाड़ी को इस तरह से प्रतिक्रिया जाहिर नहीं करनी चाहिए थी, लेकिन कई बार विपरीत हालातों में दुर्भाग्य से ऐसा हो जाता है. मैं टीमों, मैनेजमेंट, टूर्नामेंट के अधिकारियों और आयोजन समिति से इस मानवीय भूल के लिए माफी मांगता हूं. उम्मीद है कि मैं भविष्य में दोबारा ऐसा कुछ नहीं करूंगा\nTagsबांग्लादेश स्टार खिलाड़ी ऑलराउंडरों शाकिब अल हसन बैन प्रीमियर लीग Bangladesh Star Player All-rounders Shakib Al Hasan Banned Premier League


चुनाव जीतने के बाद केजरीवाल की आज पीएम से पहली मुलाकात\nनई दिल्ली। दिल्ली के मुख्यमंत्री आज बजे प्रधानमंत्री मोदी से मुलाकात करेंगे। आपको बता दें दिल्ली विधानसभा चुनाव जीतने के बाद केजरीवाल की पीएम से यह पहली मुलाकात होगी। इस मुलाकात के दिल्ली हिंसा के जुड़े कई मायने निकाले जा रहे हैं। माना जा रहा है इस मुकालात के बाद दिल्ली हिंसा पर सुधार होगा।\nपीएम नरेंद्र मोदी से पहले अरविंद केजरीवाल ने पिछले सप्‍ताह 25 फरवरी को गृह मंत्री अमित शाह की ओर से बुलाई गई बैठक में हिस्‍सा लिया था. उस समय नॉर्थ ईस्‍ट दिल्‍ली में हिंसा हो रही थी, जिससे निपटने के लिए गृह मंत्री ने बैठक बुलाई थी. बैठक में निर्णय लिया गया कि सभी राजनीतिक दल यह सुनिश्चित करेंगे कि हमारे शहर में शांति आए. बैठक से बाहर निकलकर अरविंद केजरीवाल ने कहा था, हम सभी राजनीतिक दलों और केंद्र-दिल्‍ली सरकारों के बीच बैठक में सहमति बनी कि अपनी दिल्‍ली को कैसे शांत किया जाए. दिल्‍ली में और अर्द्धसैनिक बलों की तैनाती की जाएगी. जरूरत पड़ी तो CRPF की भी तैनाती की जाएगी.\nअरविंद केजरीवाल से पहले दिल्‍ली के उपराज्यपाल अनिल बैजल ने पीएम नरेंद्र मोदी से मुलाकात की थी और हिंसा के बाद के हालातों की जानकारी दी थी. दिल्ली हिंसा में अब तक 46 लोगों की मौत हो चुकी है और 100 से अधिक घायलों का इलाज चल रहा है. अब तक हिंसा को लेकर 369 एफआईआर दर्ज किए गए है और 1284 लोगों को हिरासत में लिया है. 50 से अधिक लोगों को गिरफ्तार भी किया गया है.\nइस बीच अरविंद केजरीवाल की सरकार ने विधायक सौरभ भारद्वाज के नेतृत्‍व में एक कमेटी बनाई है, जो फेक न्यूज पर लगाम लगाने का काम करेगी. सोमवार को इस कमेटी की पहली बैठक हुई. फेक न्यूज पर लगाम कसने के लिए दिल्ली सरकार की समिति ने ट्विटर, फेसबुक और व्हाट्सएस के आला अधिकारियों से बात करने का फैसला किया है.


उपचुनाव की सरगर्मी तेज, यूपी-बिहार में बदले दिखेंगे चुनावी समीकरण - Bihar uttar pradesh by election bjp sp bsp congress candidate political equation - AajTak\nउपचुनाव की सरगर्मी तेज, यूपी-बिहार में बदले दिखेंगे चुनावी समीकरण\nरामपुर से बीजेपी ने भरत भूषण गुप्ता को उम्मीदवार बनाया है. इससे जया प्रदा को झटका लगा है, जो समाजवादी पार्टी से इस सीट को छीनना चाहती थीं. जया प्रदा ने यहां तक कि शुक्रवार को इस सीट से प्रचार शुरू कर दिया था.\n21 अक्टूबर को मतदान और 24 को रिजल्ट आएंगे (फाइल फोटो-रॉयटर्स)\nनई दिल्ली, 29 सितंबर 2019, अपडेटेड 19:41 IST\nबीजेपी ने यूपी विधानसभा उप चुनावों के लिए 10 उम्मीदवारों की घोषणा की\nBJP नेता सुरेश तिवारी को लखनऊ कैंट सीट से उम्मीदवार बनाया गया है\nसपा ने रामपुर से आजम खान की पत्नी तंजीन फातिमा को प्रत्याशी बनाया\nभारतीय जनता पार्टी (बीजेपी) ने रविवार को उत्तर प्रदेश विधानसभा उप चुनावों के लिए 10 उम्मीदवारों की घोषणा की. यह उपचुनाव 21 अक्टूबर को होंगे. बीजेपी ने नवरात्रि के पहले दिन उम्मीदवारों की घोषणा की है. इसमें वरिष्ठ नेता सुरेश तिवारी को लखनऊ कैंट सीट से उम्मीदवार बनाया गया है. इस सीट पर 2017 में रीता बहुगुणा जोशी ने जीत हासिल की थी. जोशी के इस साल की शुरुआत में लोकसभा के लिए चुने जाने से यह सीट खाली हुई है.\nसमाजवादी पार्टी (सपा) ने उत्तर प्रदेश में होने वाले विधानसभा उपचुनाव के लिए रविवार को5उम्मीदवारों का ऐलान कर दिया है. इनमें घोसी, मानिकपुर, जैदपुर, जलालपुर और प्रतापगढ़ विधानसभा सीट पर होने वाले उपचुनाव के लिए अपने प्रत्याशियों के नाम की घोषणा की है. घोसी से सुधाकर सिंह, मानिकपुर से निर्भय सिंह पटेल, जैदपुर से गौरव रावत, जलालपुर से सुभाष रायऔर प्रतापगढ़ से बृजेश वर्मा पटेल प्रत्याशी होंगे. इससे पहले शुक्रवार को सपा ने लखनऊ कैंट सीट से मेजर आशीष चतुर्वेदी और गोविंदनगर, कानपुर सीट से सम्राट विकास को प्रत्याशी घोषित किया.\nसमाजवादी पार्टी ने रामपुर सीट पर होने वाले उप-चुनाव में आजम खान की पत्नी तंजीन फातिमा को प्रत्याशी बनाया है. फातिमा वर्त्तमान में सपा से राज्यसभा सांसद हैं. आजम खान के लोक सभा सांसद बन जाने के बाद रामपुर विधान सभा सीट पर उपचुनाव होना है.\nउधर कांग्रेस ने इगलास से उमेश कुमार दिवाकर, टूंडला से स्नेह लता, गोविंदनगर से करिश्मा ठाकुर, जलालपुर से सुनील मिश्रा और घोसी से राजमंगल यादव को उम्मीदवार घोषित किया है. कांग्रेस ने इसके अलावा बिहार की किशनगंज विधानसभा सीट से सईदा बानू और उत्तर प्रदेश की बल्हा विधानसभा सीट से मन्नू देवी को उम्मीदवार बनाया है.\nउत्तर प्रदेश की 11 विधानसभा सीटें जिन पर उपचुनाव होने हैं, विधायकों के लोकसभा चुनाव में जीत हासिल करने और राज्य विधानसभा सदस्य पद से इस्तीफा देने की वजह से खाली हुई हैं. टुंडला सीट पर उप चुनाव को लेकर कोई घोषणा नहीं हुई है, क्योंकि यह सीट विचाराधीन है. जिन सीटों पर उप चुनाव कराए जा रहे हैं इनमें से रामपुर सीट पर समाजवादी पार्टी का कब्जा था, जबकि जलालपुर सीट पर बहुजन समाज पार्टी ने 2017 में जीत हासिल की थी और बाकी की सीटों पर बीजेपी ने जीत हासिल की थीं. उप चुनाव 21 अक्टूबर को होने हैं और 24 अक्टूबर को मतगणना होनी है.\nये भी पढ़ें: लालू की बहू ऐश्वर्या ने राबड़ी और मीसा पर लगाए आरोप- खाना तक नहीं देते\nउधर बिहार में पांच विधानसभा और एक लोकसभा सीट पर उपचुनाव की घोषणा के बाद राज्य में राजनीतिक सरगर्मी तेज हो गई है. बिहार विधानसभा की पांच सीटों- नाथनगर, बेलहर, सिमरी बख्तियारपुर, दरौंधा और किशनगंज में 21 अक्टूबर को चुनाव होना है. बिहार में उपचुनाव वाली सीटें विधायकों के सांसद बनने और एक सांसद (समस्तीपुर सीट) की मृत्यु के कारण खाली हुई हैं.\nसमस्तीपुर संसदीय सीट लोजपा सांसद रामचंद्र पासवान के निधन के कारण खाली हुई है, जबकि किशनगंज से कांग्रेस के विधायक मो. जावेद, जदयू की तरफ से बांका की बेलहर सीट से गिरधारी यादव, नाथ नगर से अजय मंडल, दरौंदा से कविता सिंह और सिमरी बख्तियारपुर से दिनेशचंद्र यादव विधायक चुने गए थे, जो अब सांसद बन गए हैं. पहले इनमें चार विधानसभा सीटें जदयू और एक कांग्रेस के खाते में थीं. इन सीटों पर अब उपचुनाव होंगे.\nरामपुर सीट पर टिकीं निगाहें\nरामपुर से बीजेपी ने भरत भूषण गुप्ता को उम्मीदवार बनाया है. इससे जया प्रदा को झटका लगा है, जो समाजवादी पार्टी से इस सीट को छीनना चाहती थीं. जया प्रदा ने यहां तक कि शुक्रवार को इस सीट से प्रचार शुरू कर दिया था. रामपुर सीट को समाजवादी पार्टी नेता मोहम्मद आजम खान का गढ़ माना जाता है, खान वर्तमान में लोकसभा सांसद हैं.\nसपा के सांसद आजम खान इन दिनों कई दर्जन मुकदमे झेल रहे हैं. जहां एक ओर आजम खान के सामने अपनी सीट बचाने की चुनौती है, वहीं सपा को अपना वोटबैंक सुरक्षित रखने की परीक्षा है. रामपुर विधानसभा सीट के इतिहास को देखें तो आजम यहां सन् 1980 से लेकर अब तक चुनाव जीते हैं. 1996 में कांग्रेस से वे एक बार चुनाव हारे थे. 2017 में भाजपा की प्रचंड लहर में भी वे अपनी और अपने बेटे की सीट बचाने में कामयाब रहे थे. अब उन्हीं के इस्तीफे के बाद उपचुनाव हो रहा है.\nरामपुर में परिस्थितियां अलग\nइस बार परिस्थितियां अलग हैं, बहुजन समाज पार्टी (बसपा) भी पहली बार उपचुनाव के मैदान में है. वह यहां पर मुस्लिम प्रत्याशी उतार कर दलित मुस्लिम गठजोड़ बनाने का प्रयास करके रामपुर में अपनी कामयाबी दिखाना चाह रही है. बसपा ने यहां से कस्टम विभाग के पूर्व अधिकारी जुबेर मसूद खान को टिकट दिया है लेकिन कांग्रेस ने भी रामपुर विधानसभा सीट के लिए अरशद अली खान को टिकट देकर बसपा का खेल खराब करने प्रयास किया है.\nबसपा और कांग्रेस के मुस्लिम प्रत्याशी उतारने के कारण मुस्लिम वोटों का बंटवारा हो सकता है. बीजेपी को बढ़त भी मिल सकती है लेकिन लोकसभा चुनाव में एक खास बात देखने को मिली है कि मुस्लिमों ने आजम खान को ही पसंद किया है. आजम के जितने पंसद करने वाले हैं, उतने ही उनके यहां पर विरोधी हैं.\nलखनऊ कैंट से अपर्णा को झटका\nसमाजवादी पार्टी (सपा) ने लखनऊ कैंट विधानसभा उपचुनाव में मुलायम सिंह यादव की छोटी बहू अपर्णा यादव को टिकट न देकर मेजर आशीष चतुर्वेदी को अपना उम्मीदवार घोषित किया है और कानपुर की गोविंदनगर सीट से सम्राट विकास को चुनाव मैदान में उतारा है. पार्टी प्रमुख अखिलेश यादव ने इस बार अपर्णा का टिकट दूसरे प्रत्याशी को दे दिया. साल 2017 में लखनऊ कैंट सीट से अपर्णा ही सपा प्रत्याशी रही थीं. उस चुनाव में अपर्णा बीजेपी की रीता बहुगुणा जोशी से हार गई थीं. पिछली बार बीजेपी ने यहां जीत दर्ज की थी, इसलिए इस बार भी बीजेपी की दावेदारी मजबूत मानी जा रही है.\nबीजेपी ने वरिष्ठ नेता सुरेश तिवारी को लखनऊ कैंट सीट से उम्मीदवार बनाया गया है. पहले चर्चा थी कि अपर्णा का टिकट कटने के बाद वे बीजेपी प्रत्याशी घोषित हो सकती हैं क्योंकि बीजेपी से उनकी नजदीकियां बताई जाती हैं लेकिन अब बीजेपी ने अपने प्रत्याशी का ऐलान कर अटकलों पर से पर्दा उठा दिया है.\nबसपा ने बदला समीकरण\nबसपा ने यूपी में 12 सीटों के लिए प्रत्याशी घोषित कर दिए हैं. घोसी सीट से कय्यूम अंसारी, मानिकपुर से राजनारायण निराला, हमीरपुर से नौशाद अली, जैदपुर से अखिलेश अंबेडकर, बलहा से रमेश गौतम, टूंडला से सुनील कुमार चित्तौड़, लखनऊ कैंट से अरुण द्विवेदी, प्रतापगढ़ सदर से रंजीत सिंह पटेल, रामपुर से जुबेर मसूद खान और कानपुर से देवी प्रसाद तिवारी, जलालपुर सीट से राकेश पांडेय, अलीगढ़ इगलाश से अजय कुमार को प्रत्याशी बनाया गया है. सहारनपुर सीट पर अभी फैसला लेना बाकी है.\nबसपा और सपा की दोस्ती टूटने के बाद से यूपी की सियासत के समीकरण बदल गए हैं. यह दोस्ती नहीं टूटती तो 11 सीटों पर होने वाले विधानसभा उपचुनाव की तस्वीर कुछ और होती. बसपा ने लोकसभा चुनाव परिणाम की समीक्षा के बाद उपचुनाव अकेले लड़ने की ठानी है. 2017 में बसपा ने अकेले दम पर विधानसभा चुनाव लड़ा था लेकिन जिन 11 सीटों पर उपचुनाव होने हैं, वहां बसपा खास कुछ नहीं कर पाई थी. हालांकि 2017 में सपा ने कांग्रेस के साथ मिलकर विधानसभा का चुनाव मिलकर लड़ा था.\nबसपा के इतिहास को देखें तो पार्टी उपचुनाव में प्रत्याशी नहीं उतारती. 2018 के लोकसभा और विधानसभा चुनाव में भी पार्टी ने प्रत्याशी नहीं उतारे थे और सपा को समर्थन किया था. इसी आधार पर लोकसभा चुनाव में भी गठबंधन बना.\nबिहार में बदली दिखेगी राजनीति\nबिहार विधानसभा की पांच सीटों- नाथनगर, बेलहर, सिमरी बख्तियारपुर, दरौंधा और किशनगंज में 21 अक्टूबर को चुनाव होना है. लोकसभा चुनाव में करारी हार के बाद अब बिहार में होने जा रहे उपचुनाव में महागठबंधन के दल अलग-अलग रास्ते ढूंढ़ने की कोशिश करने में जुटे हैं. इस बीच, हालांकि राजद ने अपने तेवर नरम कर लिए हैं.\nमहागठबंधन में शामिल कांग्रेस ने बिहार में अकेले उपचुनाव लड़ने का फैसला किया है, वहीं हिंदुस्तानी अवाम मोर्चा (हम) और विकासशील इंसान पार्टी (वीआईपी) ने भी एक-एक सीट पर राष्ट्रीय जनता दल (राजद) से सीधे लड़ाई लड़ने की घोषणा कर दी. राजद ने चार सीटों पर प्रत्याशी उतारने की घोषणा करते हुए प्रत्याशियों के नाम भी घोषित कर दिए हैं. कांग्रेस ने भी सभी पांच सीटों पर अकेले चुनाव लड़ने की बात करते हुए लालू प्रसाद यादव की पार्टी राजद को बड़ा झटका दिया है.\nराजद ने चार सीटों पर अपने प्रत्याशियों के नाम की घोषणा कर दी, जिसके बाद कांग्रेस ने सभी पांच सीटों पर चुनाव लड़ने का ऐलान कर दिया. राजद ने राबिया खातून को नाथनगर से अपना उम्मीदवार बनाया है, वहीं रामदेव यादव को बेलहर से टिकट दिया है. इन दोनों उम्मीदवारों को पूर्व मुख्यमंत्री राबड़ी देवी ने पार्टी का सिंबल दे दिया है. इसके अलावा राजद ने सिमरी बख्तियारपुर से जफर आलम को भी उम्मीदवार बनाने का मन बनाया है और दरौंदा सीट से भी आरजेडी अपना उम्मीदवार उतारने का फैसला किया.


मेष, वृषभ, मिथुन और कर्क राशि की प्रकृति! - Daily Suvichar\n1. मेष राशि की प्रकृति:-\nमेष राशि राशि चक्र की सबसे पहली राशि है। मेष राशि के जातक मजबूत और शक्तिशाली विशेषताओं के अधिकारी हैं। इनके अन्दर अपने लक्ष्य को पाने का प्रयोजन है और इस राशि के जातक दृढ़ भाव के साथ आगे बढ़ते हैं। इनके पास ऊर्जा का असीमित भंडार है जो इनको आसानी से थकने नहीं देता है। साहस इनकी सबसे बड़ी खूबी है,और नेतृत्व करने में मजा आता है, जबकि आस पास के लोग इन जातकों के दिखाये गये मार्ग पर चलना पसंद करते हैं। आपका व्यवहार स्पष्ट और सीधा होता है, और आप समस्या का सीधे-सीधे सामना करने पर विश्वास करते हैं। ये तुरंत कार्रवाई के लिए तैयार रहते हैं पर कभी-कभी आवेगी होने की वजह से गुमराह भी किए जा सकते हैं।\nइनका स्वामी ग्रह मंगल होता है जो इन्हें हर पल हर कार्य में सक्रिय बनाये रखता है। खाली बैठना इन्हें पसंद नहीं है और हर समस्या को स्वयं दूर करने में जुट जाते हैं बजाय उसके दूर होने का इंतज़ार करने के। मतलब मेष राशि के लोग कर्म प्रधान हैं, भाग्य पर भरोसा करके नहीं रुक जाते।\nमेष राशि का तत्व अग्नि बहुत ताकतवार है और इनमें अग्नि की पूरी गर्माहट होती है। इन जातकों की ऊर्जा में शायद ही कभी कमी आती हो। इनमें सबसे अच्छी बात यह है कि ये जहां भी जायेंगे अपनी ऊर्जा का प्रकाश सब जगह फ़ैलायेंगे और सबको इसका समान फ़ायदा पंहुचेगा।\nइनकी सबसे बड़ी शक्ति इनका साहस है। जिन्दगी की चुनौतियों का बिना किसी भय के मुकाबला करते हैं। स्वतंत्रता, उदारता, उत्साह, आशावाद और धैर्य इनके सकारात्मक गुण हैं।\nमेष राशि की कमजोरियां :-\nइतने गुणों के बावजूद मेष राशि के जातकों में कुछ कमजोरियां भी देखने मिलती हैं।\nये हठी और जिद्दी होते हैं। अक्सर अन्य लोगों की सलाह नहीं मानते और जो सोचते हैं वही करना चाहते हैं। ये तुनकमिजाज हो जाते हैं खासकर जब इनको बाधाओं और आलोचनाओं का सामना करना पड़ता है।\n2. वृषभ राशि की प्रकृति:-\nImage source: aapkisaheli.com\nयह राशिचक्र की दूसरी राशि है। वृषभ इस राशि का प्रतीक है। वृषभ सत्ता और ताकत का प्रतिनिधित्व करता है। राशि के प्रतीक से भ्रमित न हों, आप नरम और परिष्कृत स्वभाव के भी हो सकते हैं। ये जातक विनम्र रहते हैं जब तक कि इन्हें छेड़ा ना जाये या उकसाया ना जाय। अपने संकल्प के लिए भी ये जाने जाते हैं, इनको कोई भी अपने लक्ष्य से विचलित नहीं कर सकता है। अपने जीवन में सादगी और स्थिरता को ज्यादा महत्व देते हैं। जिससे इनके आसपास के दूसरे लोग इनको उबाऊ और निरुत्साह समझ सकते हैं। अपने आराम को बहुत महत्व देते हैं और ये भौतिकवादी हो सकते हैं लेकिन इनका यह गुण इनका एक व्यावहारिक दृष्टिकोण है। हालांकि इन्हें वास्तव में बहिर्मुखी नहीं कहा जा सकता, फ़िर भी ये एक अच्छे दोस्त साबित हो सकते हैं जो रक्षक और गाइड की भूमिका निभा सकता है।\nइस राशि का स्वामी ग्रह शुक्र है जो आदर्शवादी और सांसारिक दोनों तरह के प्यार के लिए जाना जाता है। रोमांस और सुंदरता देखते ही आप बहक जाते है। यदि आप एक सुंदर पेंटिंग या किसी अन्य काम या कला देख कर उसकी सराहना करते हैं, तो यकीनन यह शुक्र का प्रभाव हो सकता है। वृषभ राशि वाले संवेदनशील और सरल होते हैं, और दुनिया की सुंदरता देखने के लिए आपके पास एक गहरी नजर होती है। जब रिश्तों की बात आती है तब आप लंबी अवधि के संबंधों में विश्वास करते हैं और एक स्थायी और खुशनुमा शादीशुदा जिन्दगी जीते हैं। आपको शांति और सद्भाव की चाह होती है और शायद ही आप कभी अपने रिश्ते से बाहर जाते हैं।\nवृषभ राशि का तत्व पृथ्वी हैै और पृथ्वी के लक्षणों की तरह आप व्यावहारिकता के लिए विख्यात हैं, अत: आप अपने दृष्टिकोण में बहुत व्यवहारिक होते हैं।\nजीवन के प्रति एक व्यावहारिक दृष्टिकोण इनका प्रधान गुण है। इनकी कुछ अन्य शक्तियों में से कुछ हैं विश्वसनीयता, स्थिरता, वफादारी, धैर्य और उदारता।\nवृषभ राशि के जातकों की कमजोरियां:-\nइनकी सबसे प्रमुख कमजोरी अधिकार जताना है, खासकर जब प्यार के मामलें शामिल हों। इनकी अन्य नकारात्मक विशेषताएं हैं ; ज़िद, आलस्य, बहुत भौतिकवादी और स्वार्थपन।\n3. मिथुन राशि की प्रकृति:-\nImage source: religion.bhaskar.com\nइस राशि का चिह्न जुड़वां है जो इनकी प्रकृति में द्वंद्व को बताता है। इनके व्यवहार की यह विसंगति इनको दूसरों से अलग करती है। उदाहरण के लिए, एक दिन यदि आप एक बात के लिए पसंद बता रहे हैं तो हो सकता हैं अगली बार आप विपरीत बात कहें। ये एक ही समय में प्यार और नफरत महसूस कर सकते हैं। वास्तव में, कभी कभी इनकेे लिए इन दो भावनाओं में भेद करना मुश्किल हो जाता है। यह न केवल इनको भ्रम में डाल देता है अपितु इनके आस पास रहने वाले भी भ्रमित हो जाते हैं। यह इनकेे निर्णय को भी प्रभावित करता है और अंत में ये जातक अपने दुश्मन के शुभचिंतक की तरह सोचने लगते हैं। हालांकि, इनको अंतर्दृष्टि की शक्ति भेंट में मिली हुई है। हो सकता है ये जातक इससे अनजान हों। लेकिन जब इनको इसके बारे में पता चलता है, तो ये इसका दुरुपयोग कर सकते हैं। इस राशि के जातक एक अच्छे वार्तालापकार, एक अच्छे वक्ता और बहुत मजाकिया हो सकते हैं जिससे इनके कुछ अच्छे दोस्त बन सकते हैं।\nमिथुन राशि का स्वामी ग्रह बुध है।\nबुध सूरज का निकटतम ग्रह है। यह जिस गति के साथ यात्रा करता है उसकी तुलना आपके विचारों से की जा सकती है। हालांकि, बुध का प्रभाव आपके दिमाग को बेचैन और चंचल बनाता है। यह आपको बातें करने और सुनने वाला तो बनाता हैै लेकिन कार्य करने को उत्प्रेरित नहीं करता।\nमिथुन वायु तत्त्व की एक प्रमुख राशि है, जो निरंतर प्रवाह को दर्शाता है। वायु लगातार दिशा बदलते रहती है, यह गुण आपकी अस्थिरता को समझाता है। दरअसल, इसका सकारात्मक उपयोग किया जा सकता है और वास्तव में, ये जातक कभी कभी यह करते हैं। इससे यह पता चलता है कि ये जातक किसी समस्या के बारे में अलग- अलग तरह से सोच सकते हैं। ये बहुत आसानी से ऊब सकते हैं, जो इनकेे ध्यान केंद्रित करने की क्षमता को प्रभावित करता है।\nइस राशि के जातक बुद्धिमान और अनुकूलनीय होते हैं। हास्य और बुद्धि की आपकी भावना संक्रामक होती हैं अत: आप पार्टी या मनोरंजन के लिए बिल्कुल उपयुक्त इंसान हैं।\nमिथुन राशि के जातकों की कमजोरी:-\nइनकी सबसे बड़ी कमजोरी इनकी विसंगति है। यह बहुत मुश्किल पैदा करती है लोगों को आप को समझने के लिए। इसके अलावा, क्योंकि आपका मन और रुख बदलते रहते हैं, आप अपने रोमांटिक संबंधों में भी कठिनाई पैदा कर सकते हैं।\n4. कर्क राशि की प्रकृति:-\nकर्क राशि का प्रतीक केकड़ा है। ये बहुत भावुक हैं, हालांकि ये बाहर से बहुत कठोर नजर आते हैं कवच की तरह लेकिन अन्दर से बहुत नरम और संवेदनशील होते हैं। दूसरों के कठोर शब्द इनको आसानी से चोट कर सकते हैं। ये अक्सर अवसाद से ग्रस्त हो जाते हैं। ये जातक अपने परिवार के सदस्यों और करीबी दोस्तों के साथ शांति की तलाश में रहते हैं, लेकिन जल्द ही इनको यह एहसास हो जाता है कि ये सब केवल अस्थायी खुशी प्रदान करते हैं।इनका मूड परिवर्तनशील होता है। और जल्द ही अपना आपा ऐसी बातों में खो देते हैं जो दूसरों को तुच्छ लग सकता है। ये अपने अतीत की बातों से इतने प्रभावित होते हैं कि जल्दी से जाने नहीं देते हैं, जो इनको भविष्य में अपने उद्देश्य की पूर्ति से रोकता है।यहाँ एक विरोधाभास हो सकता है, आप चालाक और नि: स्वार्थ एक ही समय में हो सकते हैं। इनको हास्य की एक गहरी समझ है, और जो बातें कहते हैं, वो इनके मित्रों को हँसी से लोट पोट कर देता है। ये एक परिवारिक व्यक्ति साबित होते हैं,और इनके के लिए इनका घर दुनिया में सबसे महत्वपूर्ण है।\nकर्क राशि का स्वामी ग्रह चंद्रमा होता है।\nचंद्रमा की कलाएं घटती और बढ़ती रहती हैं। यह लगातार दो रातों में एक जैसा कभी नहीं होता है। यह एक महीने में एक बार पृथ्वी के चारों ओर चक्कर लगाता है। महिलाओं का मासिक चक्र चंद्रमा की गति के साथ जुड़ा रहता है, चंद्रमा प्रमुख ग्रह है। गहराई से आपकी भावनाओं को प्रभावित करता है।चंद्रमा आपकी बुनियादी जरूरतों का भी प्रतीक है, और आप अन्य लोगों से किस तरीके बातचीत करते हैं उसे नियंत्रित करता है।\nकर्क जल तत्व का एक प्रमुख सदस्य है। ज्योतिष में जल भावना का प्रतिनिधित्व करता है इसलिए इन जातकों की भावनाएं या तो पानी की तरंगो की तरह होती हैं या एक झील के रूप में शांत होती हैं। यह उथले या गहरे समुद्र के रूप में हो सकता है। पानी का प्रवाह भी इन जातकों के बदलते मूड के स्वभाव को बताता है। जल में उच्च और निम्न ज्वार, चंद्रमा की वजह से होते हैं और यह इनके स्वभाव पर भी असर डालता है। इनकी भावनाएं कभी कभी नदी की तरह सुचारू रूप से प्रवाह करती हैं और कभी कभी एक झील के रूप ठहरी हुई रहती हैं। लेकिन हमेशा गहरी होती हैं।\nदूसरों का पोषण करने की क्षमता इनकी सबसे बड़ी ताकत है। विश्वसनीयता, अनुकूलनशीलता, सहानुभूति और जवाबदेही इनके अन्य मजबूत गुण हैं।\nकर्क राशि के जातकों की कमजोरियां:-\nमनमौजी, चिपकू और स्वार्थीपन आपकी कमजोरियों में से कुछ हैं।भविष्य में बीते दिनों के वापस आने का डर आपको सबसे ज्यादा कमजोर बना देता है।


Petrol, Diesel Price: दिल्ली में पेट्रोल पहली बार 90 रु के पार, दूसरे शहरों में भी रिकॉर्ड हाई पर तेल - The Financial Express\nPetrol, Diesel Price: दिल्ली में पेट्रोल पहली बार 90 रु के पार, दूसरे शहरों में भी रिकॉर्ड हाई पर तेल\nPetrol-Diesel Price Today: तेल कंपनियों ने 19 फरवरी को लगातार 11वें दिन पेट्रोल और डीजल की कीमतों में इजाफा किया है.\nFE OnlineUpdated: Feb 19, 2021 8:58 AM\nPetrol, Diesel Price Today: आम आदमी को पेट्रोल और डीजल की महंगाई से राहत नहीं मिल रही है. सरकारी तेल कंपनियों ने 19 फरवरी को लगातार 11वें दिन पेट्रोल और डीजल की कीमतों में इजाफा किया है. आज पेट्रोल और डीजल की कीमतों में 27 पैसे से 35 पैसे प्रति लीटर तक का इजाफा हुआ है. इसी के साथ दिल्ली में पेट्रोल पहली बार 90 रुपये प्रति लीटर के पार बिक रहा है. मुंबई में यह 97 रुपये प्रति लीटर के आस पास है, जो रिकॉर्ड हाई है. वहीं राजस्थान के श्री गंगानगर में नॉर्मल पेट्रोल 100 रुपये प्रति लीटर के पार चला गया है.\nब्रेंट क्रूड 1 साल के हाई पर\nइंटरनेशनल मार्केट में कच्चे तेल की कीमतों में भी लगातार इजाफा देखने को मिल रहा है. ब्रेंट क्रूड का भाव 65 डॉलर के पार है. एक्सपर्ट मान रहे हें कि अगले कुछ दिनों में क्रूड 70 डॉलर प्रति बैरल तक जा सकता है. डबल्यूटीआई क्रूड भी 65 डॉलर प्रति बैरल तक महंगा हो सकता है. असल में अनलॉक के दौर में जैसे जैसे देशों में इकोनॉमी खुल रही हैं, कच्चे तेल की मांग भी बढ़ रही है. इसलिए क्रूड आयल में इजाफा हो रहा है. पेट्रोल और डीजल की कीमतें बढ़ने का यह सबसे बड़ा कारण है. दूसरी ओर केंद्र और राज्य सरकारें अपना टैक्स कम करने को तैयार नहीं है, जिससे आम आदमी बेस प्राइस का4गुना पे कर रहा है.\nबड़े शहरों में कितना हुआ भाव\nदिल्ली में पेट्रोल के दाम 31 पैसे बढ़कर 90.19 रुपये प्रति लीटर और डीजल के दाम 33 पैसे बढ़कर 80.60 रुपये प्रति लीटर हो गए हैं.\nमुंबई में पेट्रोल के दाम 30 पैसे बढ़कर 96.62 रुपये प्रति लीटर और डीजल के दाम 35 पैसे बढ़कर 87.67 रुपये प्रति लीटर हो गए हैं.\nकोलकाता में पेट्रोल के दाम 30 पैसे बढ़कर 90.41 रुपये प्रति लीटर और डीजल के दाम 33 पैसे बढ़कर 84.19 रुपये प्रति लीटर हो गए हैं.\nचेन्नई में पेट्रोल के दाम 27 पैसे बढ़कर 92.25 रुपये प्रति लीटर और डीजल के दाम 32 पैसे बढ़कर 85.63 रुपये प्रति लीटर पहुंच गए हैं.\nबेंगलुरु में पेट्रोल के दाम 32 पैसे बढ़कर 93.21 रुपये प्रति लीटर और डीजल के दाम 35 पैसे बढ़कर 85.44 रुपये प्रति लीटर हो गए हैं.\n1 साल में ही भारी इजाफा\nबीते 1 साल की बात करें तो पेट्रोलियम प्लानिंग एंड एनालिसिस सेल के आंकड़ों के मुताबिक जनवरी 2020 को 1 लीटर क्रूड ऑयल का भाव 28.84 रुपये प्रति लीटर था. तब 1 लीटर पेट्रोल का भाव दिल्ली में 77.79 रुपये था. वहीं जनवरी 2021 को 1 लीटर क्रूड ऑयल का भाव 25.20 रुपये हुआ तो 1 लीटर पेट्रोल का भाव 87 रुपये प्रति लीटर पार कर गया. यानी क्रूड सस्ता होने पर भी पेट्रोल महंगा हो रहा है.\nयहां तक कि अप्रैल 2020 में जब 1 लीटर क्रूड आयल का भाव 10 रुपये से भी कम हो गया तो भी दिल्ली में पेट्रोल 73 रुपये प्रति लीटर बिक रहा था. अप्रैल के बाद से पेट्रोल और डीजल में लगातार इजाफा ही देखने को मिला. जून 2020 में पेट्रोल 80 रुपये प्रति लीटर के आस पास आ गया तो अक्टूबर 2020 में यह 85 रुपये प्रति लीटर तक पहुंच गया. दिसंबर 2020 में पेट्रोल 86 रुपये पार कर गया. अब दिल्ली में यह 88 रुपये के करीब बिक रहा है.\nकैसे जानें अपने शहर का रेट\nपेट्रोल-डीजल के भाव रोजाना बदलते हैं और सुबह6बजे अपडेट हो जाते हैं. पेट्रोल-डीजल का रोज़ का रेट आप SMS के जरिए भी जान सकते हैं. इंडियन ऑयल के कस्टमर RSP के साथ शहर का कोड लिखकर 9224992249 नंबर पर और BPCL उपभोक्ता RSP लिखकर 9223112222 नंबर पर भेज जानकारी हासिल कर सकते हैं. वहीं, HPCL उपभोक्ता HPPrice लिखकर 9222201122 नंबर पर भेजकर भाव पता कर सकते हैं.